Underprotection BÆREDYGTIGE trusser, Leonora briefs\nLeonora briefs er et par super flotte trusser fra Underprotection i den flotteste leopard-print blandet med recycled mesh. Det er med andre ord et par bæredygtige trusser, da forsiden er i lyocell og kan du lide leo og Underprotection får du et par trusser, der er 100% æstetiske og etiske og føles 'almost as sustainable as beeing naked'! Lyocell er nemlig et super blødt materiale og et par flottere trusser fås næsten ikke. Og selvom de er i dyreprint er de certificeret veganske ;-)\n96% lyocell, 4% elastan, mesh i recycled polyester - Vegansk certificering\nKan du lide trusser af den helt bløde slags, så er lyocell virkelig rart, blødt og behageligt mod huden. Kan du også lide trusser, der er flotte og trendy og ikke ligner et par af mormors aflagte, så er Underprotection et rigtig godt bud på et mærke, du vil kunne lide og blive vild med, når du får prøvet deres undertøj. Det er nemlig ekseptionelt blødt og behageligt og kan samtidigt ses i førende modemagasiner og dameblade!\nUnderprotection er et dansk mærke med adresse på Amager lige som os (og vi elsker Amager, så det er vi glade for, at der også er andre, der gør). Og så er Underprotection et mærke, der sætter nye standarder inden for modeverdenen på trods af, at de kommer fra det, der af nogle kaldes 'lorteøen'. De går nemlig fuldt og fast ind for bæredygtighed og økologi og selvom deres lingerie og tøj er fashion, så er det samtidig bæredygtigt i lækre kvaliteter designet af mennesker, 'who cares'.\nTrusserne Leonora er således helt og aldeles bæredygtige og samtidig super flotte i deres leopard-print på forsiden og sorte mesh bagpå. Det er et par trusser, der sidde lavt - og faktisk er de designet, så du også kan bruge dem, når du er gravid, selvom det er et par almindelige trusser. I så tilfælde vil de naturligvis sidde under maven.\nSelvom printet på Underprotection er i den 'vilde' kategori - altså leo - så er trusserne certificeret veganske! Det er der nok ikke så mange trusser, der er, men Leonora er ligesom både bh, kimono, bukser og skjorte i samme serie :-)\nFind hipsters, bh, bukser, kimono mm i samme print fra Underprotection her\nDu er også velkommen i butikken på Islands Brygge, hvis du vil se og prøve. Vi har åbent tirsdag & torsdag kl. 13 - 18\nUnderprotection BÆREDYGTIG vente- & amme bh, Leonora Maternity Bra\nUnderprotection BÆREDYGTIG kimono, Leonora kimono


tag Lynhåndbold sender håndboldherrerne på kvartfinalekurs Qatar blev udspillet i 40 minutter af et tempostærkt dansk hold, der tog sin fjerde sejr ved VM. share save\nVideo: Forbipasserende finder død person i Roskilde Havn\nVideo: Forbipasserende finder død person i Roskilde Havn En person er søndag morgen fundet død i Roskilde Havn. Det oplyser Midt- og Vestsjællands Politi på Twitter. - Person fundet drivende nær kajen. Giv plads til redningsindsatsen, skriver politiet. Poli…\n- Den ligner lidt for meget den forrige undersøgelse - det er ikke imponerende, konstaterer formand for Klima- og Planudvalget i Køge Kommune Niels Rolskov (EL) efter at have kigget på den nye analyse…\nUdvalgsformand erkender: - Ikke imponerende - Den ligner lidt for meget den forrige undersøgelse - det er ikke imponerende, konstaterer formand for Klima- og Planudvalget i Køge Kommune Niels Rolskov (EL) efter at have kigget på den nye analyse…\nLamslået tv-vært: 'Fuldstændig ubehøvlet'\nNy Hobro-træner: Den chance har jeg ventet på længe Michael Kryger er glad for at have fået cheftræneransvaret i Hobro IK\nUkendte gerningsmænd dræber 11 under fest i Mexico 11 personer, heriblandt et barn, er dræbt af skud i byen Tonala. Angrebet kan have været narkorelateret.\n11 personer er omkommet lørdag under en fest i den mexicanske by Tonala, efter at de har været udsat for et skudangreb. Det oplyser de lokale myndigheder ifølge nyhedsbureauerne Reuters og dpa. 10 af …\nUkendte gerningsmænd dræber 11 under fest i Mexico 11 personer er omkommet lørdag under en fest i den mexicanske by Tonala, efter at de har været udsat for et skudangreb. Det oplyser de lokale myndigheder ifølge nyhedsbureauerne Reuters og dpa. 10 af …


Fly til Cook-øerne: Find billige flybilletter | momondo\nFind billige fly til Cook-øerne\nDe billigste fly til byer i Cook-øerne\nKlik på byerne herunder og find ud af, hvornår det er billigst at flyve til Cook-øerne fra Danmark\nBrugbar information om dit fly til Cook-øerne\nFind den seneste information på nogle af de oftest stillede spørgsmål i forhold til fly til Cook-øerne\nOvervejer du at besøge Cook-øerne? Tjek disse byer og deres spændende seværdigheder\nDe seneste flyrejser fundet til populære byer i Cook-øerne\nFind fly til disse populære byer i Cook-øerne fra din nærmeste lufthavn.\nNyttige tips til at finde tilbud på fly til Cook-øerne\nHvordan opretter jeg Prisagenter for fly til Cook-øerne?\nPrisagenter giver dig besked på e-mail, når priserne for fly til Cook-øerne falder. For at aktivere funktionen skal du først vælge dine ønskede rejsedage og starte en søgning. Når du gennemser dine resultater, vil du kunne se Prisagent-funktionen og klikke på den for at slå notifikationer til.\nHvordan kan jeg spare penge på fly til Cook-øerne med momondo?\nHvis du ikke er interesseret i fly til Cook-øerne, kan du overveje disse andre populære destinationer i Asien


Asii er valgets dronning | KNR\nAsii er valgets dronning\n6. april 2017 · 07:10 af Jonas Fievé · Versionering: Connie Fontain · Tags: kommunalvalg 2017, Asii Chemnitz Narup\nDen helt store stemmesluger ved kommunalvalget blev uden tvivl Asii Chemnitz Narup, som støvsugede hver fjerde stemme i landets folkerigeste kommune.\nSelvom der undervejs kom lidt grus i maskineriet, endte den nuværende og kommende borgmester i Kommuneqarfik Sermersooq alligevel med at blive den største stemmesluger med omkring 25 procent af stemmerne i kommunen.\n- Det er meget overvældende, og jeg er dybt taknemmelig, fortæller en glad Asii Chemnitz Narup til KNR.\nLÆS OGSÅ Asii sætter ny rekord med flest personlige stemmer ved kommunalvalg\nEn populær borgmester\nVed valget tirsdag fik hun ikke mindre end 2.259 personlige stemmer, hvilket er det samme som, at næsten hver fjerde af de stemmeberettigede i Kommuneqarfik Sermersooq satte kryds ud for IA’eren.\nDermed stormer Asii Chemnitz Narup frem i popularitet i forhold til kommunalvalget for fire år siden, hvor hun fik omkring 16 procent af stemmerne.\n- Jeg tror bare, at folk kan høre og mærke, at det jeg siger, det mener jeg. Desuden kan jeg meget godt lide mit arbejde i kommunalbestyrelsen og som borgmester, og jeg tænker, at når folk er engageret og begejstret for noget, så kan den begejstring smitte af.\nAsii Chemnitz Narup mener dog, at hun i valgkampen har været udsat for en række hårde angreb.\nFor undervejs blev hun både beskyldt for ikke at leve op til et valgløfte fra 2013 om, at der frem mod 2020 skulle etableres 800 almene boliger.\nDesuden blev IA’eren af en række Siumut-politikere anklaget for at have ført kommunalbestyrelsen bag lyset i forbindelse med det store byudviklingsprojekt Siorarsiorfik.\n- Jeg synes, det er unfair at strikke sådan nogle mærkelige beskyldninger sammen til det specielle formål, at man skal vinde et valg, for eksempel Siumut, siger Asii Chemnitz Narup.\nLÆS OGSÅ Valgkampen var beskidt\nLÆS OGSÅ Per Berthelsen er fortid i Siumut\nGlad for ekstra opbakning\nHun ser nu frem til de næste fire år i borgmesterstolen, Især da Inuit Ataqatigiit har sikret sig en ekstra plads i kommunalbestyrelsen, da pertiet opnåede en fremgang på omkring tre en halv procentpoint til 43 procent.\n- Fordi det betyder, at vi kan forsætte det arbejde, vi er i fuld gang med, nemlig at udvikle hele vores kommune og gøre Kommuneqarfik Sermersooq til et endnu bedre sted at leve, siger Asii Chemnitz Narup.


LA: Venstre kan ikke gennemtrumfe burkaforbud | Politik | DR\nLA: Venstre kan ikke gennemtrumfe burkaforbud\nHvis Venstre ender med at støtte et burkaforbud, betyder det ikke, at den samlede VLAK-regering dermed gør, fastslår Liberal Alliance.\n- Det er i min optik den stik forkerte vej at gå, siger Liberal Alliances Christina Egelund om et eventuelt burkaforbud. (Foto: Òlafur Steinar Gestsson © Scanpix)\n29. sep. 2017 kl. 08.57\nLiberal Alliance vil fortsætte kampen imod et burkaforbud, uanset om andre partier ændrer holdning.\nInternt i det største regeringsparti Venstre raser debatten, om partiet skal være for eller imod et forbud, og hvis partiet ender med at være for, vil to af i de alt tre regeringspartier dermed støtte et burkaforbud.\nMen selv hvis Venstre skulle gå ind for et forbud, er det ikke ensbetydende med, at en samlet VLAK-regering dermed støtter et forbud. Det fastslår Liberal Alliances politiske ordfører, Christina Egelund.\n- Nu må vi i første omgang afvente, hvad Venstre konkluderer med sig selv. De har en intern proces, og jeg har stor respekt for, at de tager diskussionen med sig selv. Det er helt fint.\n- Men hvor det så måtte stille regeringen, skulle den hypotese opstå, at Venstre ændrer holdning, det må vi tage til den tid, siger Christina Egelund.\nMen det er ikke sådan, at to regeringspartier, der mener noget, trumfer det tredje regeringsparti?\n- Nej, sådan foregår det ikke, siger Liberal Alliances politiske ordfører.\n"Den stik forkerte vej at gå"\nRegeringen tvinges imidlertid til snart at tage samlet stilling til et muligt forbud mod de muslimske klædedragter burka og niqab.\nDansk Folkeparti har bebudet, at partiet, så snart det formelt er muligt efter Folketingets åbning på tirsdag, for fjerde gang vil fremsætte et beslutningsforslag, der har til hensigt at forbyde brugen af burka og niqab i det offentlige rum.\nDet Konservative Folkeparti har for år tilbage gjort klart, at partiet støtter et forbud, og Liberal Alliance afviser lige så klart at forbyde burka og niqab. Dermed afhænger meget af den endelige holdning i Venstre, hvor folketingsgruppen er mere eller mindre delt i spørgsmålet om et burkaforbud.\nChristina Egelund mener helt grundlæggende, at man som liberal ikke skal lovgive om, hvordan folk går klædt.\n- Derudover er jeg bekymret for – og det fortæller folk tæt på miljøerne også – at et forbud faktisk kan få den modsatte effekt af det, man ønsker, nemlig at kvinderne slet ikke får lov til at gå uden for deres hjem, hvis ikke de må iklæde sig burka og niqab.\n- Så har man måske nok fået en symbolpolitisk sejr og virket enormt handlekraftig i offentligheden, men man har reelt sat kvindernes frihed tilbage. Det er i min optik den stik forkerte vej at gå, siger Christina Egelund.\nFlertal vil have forbud\nEn meningsmåling foretaget af Epinion for DR Nyheder viser, at 23 procent af de adspurgte er enige med Liberal Alliance i, at det fortsat skal være tilladt at gå klædt i burka eller niqab i det offentlige rum.\nTil gengæld mener hele 62 procent, at det skal være forbudt.\nDet kan Christina Egelund til dels godt forstå.\n- Jeg tror, at der bag de 62 procent ligger en stor afstandtagen til det, som burka og niqab repræsenterer, nemlig en ret udstrakt grad af kvindeundertrykkelse. Og det er en afstandtagen, jeg fuldstændig deler.\n- Tilbage står så spørgsmålet, hvad man gør ved det, og der er det min klare overbevisning, at et forbud ikke vil være det værktøj, som bedst hjælper de her kvinder i forhold til at genvinde deres frihed, siger Christina Egelund.\nBrugen af burka og niqab i Danmark er yderst begrænset. I 2010 konkluderede en undersøgelse fra Københavns Universitet, at der var 150-200 kvinder i Danmark, der bar niqab. Kun omkring tre personer bar burka.


Aleksander Den Stores efterkommere får særbehandling\nMyndighederne i Pakistan giver særrettigheder til påståede efterkommere af den gamle græske krigers folk.\n(Foto:EPA/FAROOQ KHAN) Fold sammen\nFoto: FAROOQ KHAN\nTirsdag d. 04. april 2017, kl. 16.54\nEn domstol i Pakistan har tirsdag beordret myndighederne til at tage særlige hensyn til en gruppe borgere, der regnes for at være efterkommere af den græske-makedonske krigerkonge Aleksander Den Store og hans soldater.\nDet drejer sig om indbyggerne i Kelasha. Dem er der omkring 4000 af.\nDe bor et bjergområde nær grænsen til Afghanistan og opretholder en levevis, der såvel religiøst som kulturelt adskiller sig fra de lokale muslimer.\nPakistan regnes for at være verdens sjette største land, når det gælder antal indbyggere, og landet er i øjeblikket i gang med en folketælling - den første i næsten 20 år.\nBefolkningen skal tælles, og religioner skal kortlægges. Men det gælder de store religioner som islam, kristendom og andre trosretninger som hinduisme.\nHer vil indbyggerne i Kelasha blive klemt, men de har så fået hjælp af domstolen.\nDet var den lokale aktivist fra Kelasha, Luke Rehmat, der sammen med et par andre aktivister gik til provinsdomstolen for at få byens særlige trosretning opgjort separat på linje med de store religioner.\n»Domstolen har truffet sin beslutning, og vi er glade,« skriver han på sin blog.\nIndbyggerne i Kelasha er, når ret skal være ret, så måske ikke lige helt præcist efterkommere af Aleksander Den Store, der af historikere regnes for at have været en stor militærstrateg og en dygtig soldat.\nHan kendes blandt andet for det store felttog mod Persien omkring 330 år før vor tidsregning.\nDerimod regnes indbyggerne for at være efterkommere af den græsk-makedonske feltherres soldater, der blev ladt tilbage, mens Aleksander Den store drog videre mod Indien for at slås mod fyrst Poros og hans krigselefanter.\nPakistansk muslim godkendt som jøde: »Forsvind fra Pakistan. Du er tydeligvis en forræder«\nØstergaard spiller et\ndiskret dobbeltspil og\nØstergaard så »masser af knaster« – men efter langt møde ser han basis for flyvefærdigt projekt\nHan er det store chok i britisk politik\n– og han fortsætter sin optur\nOpfordring til V og\nS: Skab et nationalt\nRigspolitiet holdt tæt om teleskandale i månedsvis –\n10.000 straffesager skal nu undersøges igen\nmen hun griner sidst og\nbedst – for hendes børn sejrer\nSe videoen: Merkel vaklede og rystede\nunder møde med Ukraines præsident\nTrine Pallesen har lært at leve med karrierens op- og nedture – og ét øjeblik indkapslede alt det, der er hendes talent


Kurer services fra Rumænien til Slovenien\nBilligste kurer service fra Rumænien til Slovenien\nDet kan betale sig at bruge Eurosender for at drage fordel af effektive løsninger til at transportere pakker og paller fra Rumænien til Slovenien. Hvis du driver virksomhed, og du skal sende pakker til Slovenien, eller du er en privatperson, der leder efter billig kurer service til Slovenien, så giver vores online platform dig en øjeblikkelig pris.\nSend pakke fra Rumænien til Slovenien\nHvad med at sende en kuffert fra Rumænien til Slovenien med hjælp fra Eurosenders digitale platform? I disse tider, hvor flyselskaberne opkræver deres kunder store pengebeløb blot for et par kilos ekstra bagage, kan det, at sende en kuffert med kurer service, være et praktisk og billigt alternativ til at rejse med en kuffert. Bookingsprocessen er også designet på en måde, der sparer tid, da vores platform automatisk vælger firmaet med det bedste pris og service kvalitet. Prisen du ser på hjemmesiden er endelig og inkluderer allerede forsikring. På den måde kan du beregne omkostningerne for din forretningsrejse på forhånd. Du kan også være sikker på, at vores betroede partnere vil levere din kuffert, hvor som helst du ønsker det på en sikker måde. Eurosender tilbyder desuden et sporingssystem til alle, der ønsker at følge ruten for deres bagage, velvidende at alt bliver taget hånd om. Hvis du har spørgsmål, er vores kundesupport altid parat til at hjælpe dig.\nSend en kuffert fra Rumænien til Slovenien\nSend en palle fra Rumænien til Slovenien\nDet kan være en kompliceret sag at sende en palle fra Rumænien til Slovenien, hvis du ikke har nogen idé om, hvordan fragtsystemer fungerer. Men du skal ikke bekymre dig, for Eurosender kan hjælpe. Det er ligegyldigt, om du skal sende din første og eneste palle til Slovenien, eller om du skal sende paller regelmæssigt, for Eurosender kan være det perfekte valg for dig i begge tilfælde. Vi tilbyder en pålidelig fragt ved at forbinde dig med de bedste transportvirksomheder over hele Europa, og vi sørger samtidig for, at du får den bedst mulige pris. Desuden blev Eurosenders moderne platform udviklet for at lette processen med at sende paller over hele Europa, i form af at give kunderne mulighed for at få en øjeblikkelige fragtpris for at sende deres produkter fra Rumænien til Slovenien. For specifikke krav udarbejder vores fragtpersonale et skræddersyet og konkurrencedygtigt tilbud med lave forsikringspriser.


Myndighederne tackler fugleinfluenza forkert | OrganicToday.dk\n22. november 2016 | Af Gustav Bech\nLANDBRUG – Frie Bønder og Dansk Fjerkræ Forum er utilfredse med Fødevarestyrelsen, som forsøger at bekæmpe fugleinfluenza ved at spærre hønsene inde. Det er mere vigtigt at undgå transport af smitte fra vilde svømmefugle, mener de to organisationer.\nFødevarestyrelsen kritiseres for at fokusere ensidigt mod af spærre hønsene ind for at undgå smittespredning af fugleinfluenza. Foto: Colourbox\nDansk Fjerkræ Forum og Frie Bønder går nu stærkt i rette med Fødevarestyrelsen, som kritiseres for kun at fokusere på indespærring af høns i forsøget på at undgå, at smitten spreder sig yderligere. Men det er langt vigtigere at undgå transport af smitte fra vilde svømmefugle til alle fjerkræ i fangenskab, lyder det.\nSenest er en andebesætning i Ålsgårde i Nordsjælland ramt af den frygtede sygdom.\nHjælper det at spærre hønsene inde?\n- Jeg forstår simpelthen ikke, at Fødevarestyrelsen er så optaget af indespærring af høns. Senest i Tyskland har vi set et udbrud af H5N8 i en helt indelukket besætning på 30.000 høns, der aldrig har været udendørs, siger Finn Jensen, formand for Dansk Fjerkræ Forum.\n- Erfaringen fra tidligere udbrud af H5N8 i 2014 og 2015 i Europa og USA viser også helt klart, at udbrud sker i indelukkede besætninger, hvor mange høns går tæt. Langt vigtigere end indespærring, er at rette fokus mod, hvordan man undgår at slæbe smitte med hjem til sine dyr, siger han.\nEn enkelt høne kan true eksporten\nOgså Frie Bønder undrer sig over myndighedernes håndtering af fjerkræ-sygdommen.\n- Vi har fået at vide fra Fødevarestyrelsen, at blot et enkelt høne med fugleinfluenza i en hobbyhønsebesætning kan true vores eksport, siger Hans Jørgen Nygaard, der er formand for foreningen.\n- Det virker voldsomt, at en enkelt syg høne i en hobbybesætning, kan standse eksporten. Men alle – både små og store hønsehold i disse dage holdes under tag. Da der er tale om et lovkrav, anbefaler vi kraftig vores medlemmer til at efterkomme dette. Men vi gør det dog ikke uden bekymring for den generelle dyrevelfærd i vore besætninger, understreger han.\nAndre lande anvender segmentering\nDe to er også enige om, at truslen for fugleinfluenza skal tages alvorligt.\n- Vi ønsker selvfølgelig at beskytte vores fjerkræ bedst muligt. Men den måde, som fugleinfluenza håndteres af Fødevarestyrelsen på nu, er ikke holdbar. Vi er simpelthen nødt til at få ændret betingelserne. Vi skal have adskilt tingene, så et udbrud blandt hobbyfjerkræ eller fritgående økologiske høns, ikke betyder noget for eksporten af slagtekyllinger.\nFrie Bønder og Dansk Fjerkræ Forum, der begge repræsenterer hobbyavlere og mindre landbrug, mener det er på høje tid at få sat gang i en ændring af reglerne, så eksportbesætninger og -slagterier holdes adskilt fra hobbybesætninger og lokal omsætning.\nDen metode kaldes segmentering, og det har man arbejdet med i andre lande, men her i Danmark er der ikke sket noget på det område.\nReglerne er ikke nogen naturlov\n- Vi ved godt, at Dansk Fjerkræråd vil ikke gøre noget af sig selv for at ændre reglerne. Og slet ikke, da de repræsenterer de store eksporterende kyllingeproducenter. Det er ingen dog naturlov at reglerne fortsat skal være, som de er i dag. Og slet ikke, når det kan ramme dyrevelfærden og økonomien, lyder det fra de to organisationer.\nDe peger på, at mange hønsehold, også de helt små, får ekstra omkostninger og oplever i disse dage risiko for kannibalisme og måske dødelighed, når hønsene skal holdes inde. Og endnu værre er det, at flere, mindre hønseavlere må smide håndklædet i ringen og opgiver hønseholdet\n- Det er bestemt ikke rimeligt. Noget kunne tyde på, at H5N8 primært rammer andefugle, og ikke udegående høns. Derfor giver simpelthen ingen mening, at Fødevarestyrelsen med en bekendtgørelse kræve alle høns og kalkuner på stald, når det tages i betragtning, at udbrud er sket i besætninger der er indespærret. Det vigtigste er at fokusere på at undgå transport af smitte til sine dyr, lyder det samstemmende fra Frie Bønder og Dansk Fjerkræ Forum.\nBåde Finn Jensen og Hans Jørgen Nygaard anbefaler følgende til deres medlemmer med fjerkræhold (udover de krav, der er udstukket fra Fødevarestyrelsen):\nSkift fodtøj, når du bevæger dig ind i hønsehuset. Brug kun fodtøj blandt hønsene som udelukkende bruges der.\nUndgå så vidt mulig kontakt mellem svømmefugle (ænder, gæs og svaner) og andre fugle/fjerkræ i fangenskab. Det gælder både opdrættet og vildt.\nGå ikke på jagt efter svømmefugle, da du kan bringe smitte med hjem. Undgå kontakt med jægere, der er på andejagt.\nBegræns adgangen til dit hønsehus til det mindst mulige. Især for dyrlæger, andre opdrættere og jægere af svømmefugle.\nIndfør besøgsliste, hvis dyrlæger og andre skal have adgang til din besætning. De skal notere deres navn, sidste besøg i andre fjerkræ- eller svømmefuglebesætninger samt evt. kendt sundhedsstatus. Der anbefales min. 24 timers karantænetid mellem besøg hos andre fjerkræbesætninger.\nBrug grovfoder – halm, wrap, grønkål eller lignende for at beskæftige hønsene, så aggressiv adfærd og kannibalisme undgås.\nSørg for ekstra foder- og drikkepladser.\nOm muligt deles besætningen op, og den ene halvdel flyttes til anden stald på ejendommen for at sikre tilstrækkelig plads til dyrene.


BRYN OG EYELINER - www.kliniklifecare.com\nCALLIGRAF 3D BRYN OG EYELINER\nVIL DU OGSÅ GERNE GØRE DE LET AT SE GODT UD?\nMED PERMANETE BRYN OG EYELINER HAR DU EN HVERDAG HVOR DU:\n..aldrig ser træt og nøgen ud i ansigtet\n...ikke skal tegne bryn og eyeliner op\n...aldrig skal bekymre dig for om dine bryn eller eyeliner er tværet ud\n..har makeup der sidder 24 timer i døgnet\n... får løftet hele dit ansigtsudtryk med smukke bryn\n---får en perfekt ramme om øjet\n---kan være sporty og stadig se frisk og godt ud\nPIGMENTERING AF DINE BRYN OG EYELINER UNDERSTREGER DIT ANSIGT VED AT FREMHÆVE DIN NATURLIGE SKØNHED\nVIGTIGT FOR EN PIGMENTERING ER:\nKVALITET - UDDANNELSE/BAGGRUND OG RESULTAT\nKVALITET: NÅR KUN DET BEDSTE ER GODT NOK. Derfor arbejder jeg kun med de allergitestede 100% naturlige mineralske produkter fra Purebeau. Da jeg har baggrund som alternativ behandler, er det vigtigt for mig at vide, at mit produkt ikke deponerer giftstoffer i kroppen. Med Purebeau ved jeg at jeg tilbyder et produkt, som jeg sundhedsmæssigt kan stå inde for.\nUDDANNELSE OG BAGGRUND: Jeg er uddannet og certificeret af Purebeau.Jeg er desuden makeupartist og har derfor også fokus på det udtryk, som bryn og eyeliner skal have for at klæde dit ansigtet optimalt. Jeg har desuden flere års erfaring som pigmentør og har pigmenteret langt over 500 bryn og eyelinere.\nRESULTAT: Et godt resultat fås ved, at jeg ved, hvad du ønsker. Med min baggrund som coach, er jeg desuden ekspert i at stille spørgsmål. Så når du får en pigmentering hos mig, har jeg sørget for, at vi forstår hinanden. At jeg helt præcis ved, hvad dine behov er. Og du helt præcist ved, hvad pigmentering af bryn og/eller eyeliner går ud på.\nHos KLINIK LIFECARE får du desuden:\nOPTIMAL BEDØVELSE: Jeg sætter ekstra tid af til at sørge for, at du er optimal bedøvet: Jeg kan pigmentere eyeliner SMERTEFRIT uden hævede øjne og gener efter. Ved bryn oplever enkelte at det "niver". Her er sat ekstra tid af til konstant at vedlligeholde bedøvelsen, så du kan slappe af under behandlingen og vævet ikke bliver irriteret af smerten.\nGRATIS OPFØLENDE KONTROL: 6. uger efter efterbehandlingen inviterer jeg til kontrol, hvor jeg kikker i forstørrelsesglas og sikrer, at pigmentet har deponeret sig som forventet. Desuden kontrollerer jeg, at symmetrien er på plads. Såfremt jeg finder, at der mangler bare 1-3 små streger, for at resultatet er tilfredsstillende, så tilbyder jeg at booke en tid til denne korrektion - GRATIS. (Fravælger man efterkontrol eller ikke møder op, så bortfalder denne garanti)\nLæs mere om pigmentering af bryn: Bryn med 3D-effekt\nLæs mere om pigmentering af eyeliner: Perm eyeliner\nPriser: Bryn og Eyeliner


S(k)ovsen om Groth - BTDK\nS(k)ovsen om Groth\nForsidebilledet er taget i træningshallen i Idrættens Hus i januar 2020. Foto: Carsten Egeholt.\nForrige mandag kunne du stille spørgsmål til Jonathan Groth på BTDKs facebookside, hvor han besvarede spørgsmål mellem kl. 13.00 og kl. 15.00.\nI et af svarene skrev Groth:\n”Jeg tror, der er mange unge spillere, som når de kommer op som junior, så får de øjnene op for andre ting end bordtennis. Der var jeg selv meget bevidst om, hvad jeg ville opnå. Desuden var jeg heldig, at jeg havde/har en træner i form af Mads Skovsen, som havde en fantastisk forståelse for bordtennis og vidste lige præcis, hvad jeg havde brug for. Jeg tror desværre, at i ungdomsårene, så er det sindssygt vigtigt, at man har en træner, som er virkelig dygtig og har et drive. Jeg siger desværre, da der altid vil være nogle, som har mere viden end andre og derfor ikke alle spillere, som har de samme forudsætninger”.\nUndertegnede har talt med Mads Skovsen om samarbejdet med Jonathan Groth. Det er der kommet følgende artikel ud af:\nDa Jonathan sidst i juni 2019 vandt sølv ved European Games i Minsk i Hviderusland, blev han ved hjemkomsten mødt af familien med champagne i lufthavnen, inden fejringen fortsatte sammen med familie og venner på Sluseholmen, hvor Jonathan Groth bor i en 100 kvm stor lejlighed med udsigt over vandet sammen med sin franske kæreste Anne-Sophie Jean, der arbejder i Sanofi S.A., som er et multinationalt medicinalfirma.\nVennen og sparringspartneren Mads Skovsen var også med, og sådan har det stort set været siden 2003, hvor Mads Skovsen startede som træner i Albertslund IF, der i forvejen havde trænerne Morten Olsen og Allan Hansen.\nTanken var ifølge Mads Skovsen, at han hver fredag skulle tage sig af en udvalgt trup på seks spillere der i blandt en 11-årig Jonathan Groth.\nFor Mads Skovsen var aftalen med Albertslund IF kommet i stand efter, at han midtvejs i sæsonen var blevet ”fyret” i sin tyske klub Finou og derfor pludselig stod uden klub og indtægt.\n”Finou havde kun et mål med mig, og det var, at jeg i en holdkamp skulle vinde over deres tidligere nr. 1 Markus Lietzau, der havde skiftet til konkurrenten. Ham tabte jeg så til, og så hørte jeg ikke mere fra klubben”, husker Skovsen.\nGroth udtaget til landsholdet\nJonathan Groth blev udtaget til ungdoms-EM som AIF-spiller, hvilket var meget stort for klubben, husker Mads Skovsen. Både Tom Rønneberg, Michael Jensen og Mads Skovsen var derfor på plads på tilskuerpladserne i Bratislava, da Jonathan Groth nåede kvartfinalen ved EM i cadet-rækken. Fire måneder tidligere var han blevet nr. 7 ved den danske ungdoms Top 12 som anden-års drengespiller.\n”Jonathan blev hurtigt bedre – blev ligeværdig modstander, og vi trænede mere og mere sammen”, fortæller Skovsen.\nÅd seks is\nI 2007 trænede Skovsen ofte med Groth i weekenderne, hvor træningen foregik med høj musik og en masse bolde. ”Jeg syntes, at han burde have et solidt våben i sit spil – en fantastisk forhånd”, fortæller Skovsen, der husker tilbage på træningen med en altid overvejende og fornuftig Groth, men der var dog en gang, hvor glansbilledet krakelerede. ”I en pause ville Jonathan gerne have en is. Jeg ville gerne købe is til ham, men i den nærliggende Føtex havde de kun Mars-is i pakker med seks styk, så han fik valget mellem ingen is eller alle is”, griner Skovsen, mens han afslører, at Jonathan nappede seks styk.\nI dag har Jonathan Groth fokus på mentaltræning. Han har ofte samtaler den sportspsykologiske konsulent Jakob Hansen, der var hos Team Danmark fra 2008-2018, og som nu er partner i konsulentfællesskabet DoubleYou.\nJonathan Groth og mentaltræner Jakob Hansen i Idrættens Hus i februar 2020. Foto: Carsten Egeholt.\nMads Skovsen har fuldt Jonathans udvikling tæt. ”Han er blevet voksen, lærer tingene selv og forstår, hvad der skal til for at blive bedre, og når han først har lært et slag eller en detalje i spillet, så glemmer han det aldrig”.\nIfølge Skovsen er Jonathan meget opmærksom på, at han ikke må blive skadet – måske endda lidt rigeligt. ”Jonathan er fysisk stærk og har en krop, der er som skabt til bordtennis, men hvis han får en splint i fingeren, så er det to dages pause”, fortæller Skovsen, og trækker straks lidt i land: ”Det er selvfølgelig godt, at Jonathan sørger for konstant at være i god fysisk form, hvilket et langt stykke hen ad vejen er med til at holde skaderne væk”.\nMads Skovsen tror på, at Jonathan Groth også som 40-årig vil tilhøre den europæiske top. ”Hvis han passer på sin krop, så får han en lang og flot karriere. Jonathan træner mindre end andre topspillere, men med stor klogskab, kvalitet og fokus”.\nMads Skovsen rådgiver fortsat Jonathan Groth i samråd med landstræner Linus Mernsten, og når tiden er til det i Groths sammenpressede program, kører Skovsen bolde med ham i Idrættens Hus i Brøndby.\nSkovsen har også været med som observerende på træningslejr med Jonathan i Saarbrücken.\n”Jeg ser hans kampe og taler både med Jonathan og Linus om kampene”, fortæller Skovsen, der fungerer som et supplement til landstræner Linus Mernsten, som har den daglige dialog med Jonathan.\nJonathan Groth og Mads Skovsen i træningshallen i Idrættens Hus i Brøndby. Foto: Carsten Egeholt.\n”Jeg har nok præget Jonathans musiksmag, og det burde han være glad for”, vurderer Skovsen. De lytter begge meget til 90’er rock og har sammen været til to koncerter med Dave Matthews Band i 2019. Skovsen var også med på råd, da unge Jonathan skulle vælge film til familieaftnerne om søndagen. ”Vi skulle altid være færdige med træningen til en bestemt tid om søndagen, da Jonathan skulle til filmaftner med sin familie. Det gik på omgang, og Jonathan havde aldrig en anelse om, hvilke film, han skulle vælge, når det blev hans tur, så jeg kom med et par gode titler, som han ikke kunne huske”.\nSkovsen betegner Jonathan som en meget tænkende person, der er velovervejet og på grænsen til introvert. ”Jonathan er et stort familiemenneske, en fantastisk hyggeonkel, et legebarn, som holder af FIFA, og så er han meget økonomisk bevidst”, siger Skovsen med et stort smil på læben.\nForrige år var Mads Skovsen meget tæt på et job som sportschef og træner i Indiens tredjestørste by Bangalore (6.100.000 indbyggere), der er hovedstaden i delstaten Karnataka.\nAftalen var kommet i stand via den indiske topspiller Kamal Sharath Achanta, der i flere omgange har trænet med i Idrættens Hus i Brøndby. Mads Skovsen tog på et tre uger langt ophold i Indien med henblik på at underskrive en to-årig kontrakt. ”Vi kunne ikke blive enige, og da de sprang med 42% i forhold til det oprindeligt aftalte, blev det ikke til noget”, siger Mads Skovsen, der sammen med kæresten ellers var klar til en indisk eventyr.


Kommentar Reimer Bo Christensen\nKommentar: DR og TV 2 har været små skødehunde, som ikke har gjort en kat fortræd\nKommentar: Der kommer en valgkamp efter coronakrisen. Så styr jeres drillepindehuggeri\nPolitikerne skal tage sig alvorligt i agt for, at debatten ikke bliver til drilleri og taktiske overbud. Og ja, det er synd for studenterne, at de ikke kommer til at køre i ladvogn – og ja, det er synd for mange andre. Men krisen er ikke ovre.\nKommentar: Jeg håber, at begrebet ”skærmtid” forsvinder med coronaen\nDrop alle de formanende forbehold over for børns forbrug af mobil og skærm. Coronaisolationen har vist os, at det er et fantastisk værktøj til at kommunikere med børn og børnebørn med. Ikke mindst fordi de har så utrolig godt styr på det.\nKommentar: Jeg vil være den første turist i Europa, og slå mit telt op, hvor det passer mig\nEt helt landshold af bedrevidende forsøger at fortælle mig, at de ansvarlige griber alt forkert an, og at vi aldrig kommer til at leve, som vi har gjort, med festival, restaurantbesøg og rejser.\nKommentar: Jeg orker ikke mere snak om mundbind. Giv mig noget karantæne-kultur\nTag jer sammen, DR: Stop jeres præmieopvisning i uvidenhed\nGod ledelse er den, man ikke lægger mærke til. Det har ikke ligefrem kendetegnet Danmarks Radio i de senere år, hvor det har handlet mere om strukturændringer end indhold.\nReimer Bo Christensen (f. 1950) er født i Thisted og bosat i København. Han er formand for Publicistklubben og har i en årrække været studievært på TV Avisen samt på debatprogrammer på DR og TV 2. I dag er han selvstændig rådgiver og videologger på nettet. Han interesserer sig især for medier, ytringsfrihed, kulturpolitik, hykleri og de skjulte budskaber.\nSe det store målshow: Dortmund gik målamok og holdt liv i spinkelt guldhåb\nSe højdepunkterne: Chancerigt opgør endte uafgjort


Fra Gambia kører vi en lille tur ned gennem det sydlige Senegal.\nVi ankommer til havnen, og i bussen tilbage til hotellet lover vores indfødte guide, at organisere et møde med en fyr, der har en bil. Aftensmad på en jordansk restaurant, og så møde med vores kommende guide: Jerobe. Vi taler længe om, hvad man kan se, og hvor. Alle siger, at der frodige Sydsenegal ikke er sikkert at besøge; der er borgerkrigslignende tilstande, og sidste uge blev 2 franskmænd kidnappet. Gambia har vi stort set, og Nordsenegal er mere tørt og øde end Gambia. Altså tager vi ned gennem Sydsenegal. Jerobe får en håndfuld penge, så han kan købe proviant og veksle. Han betaler alle steder, og sørger i det hele taget for, at vi får nogle uforglemmelige dage. Hans bil er en relativ ny Peugeot stationcar. Selv om han er gambianer, er han mere begejstret for Sydsenegal. Her var smukkere, og menneskerne mere venlige. Han talte et letforståeligt engelsk, og fortalte gerne og alt vi passerede og så, samt om landet i særdeleshed.\nVi vender om, og starter den lange tur hjem af. Vi tager det stille og roligt, og når at besøge landsbyer, markeder og en zoo under vejs.\nTuren fortsætter i Gambia


En runeamulet fra Bornholm at Runer og mønter\n« På togt til Gotland\nDen magtfulde Ragnhild »\nI sommerferien modtog jeg en portion danefæ fra Bornholms museum. Blandt sagerne er en lille amulet af bronze, som er foldet tre gange på langs – den stammer fra senvikingetiden eller ældre middelalder. Man har skrevet runer på begge ydersider, og nu må en konservator undersøge, om amuletten kan foldes ud, så jeg kan se efter, om der er runer på indersiden også. Genstanden er så slidt på overfladen, at man ikke kan få en sammenhængende tolkning ud af indskriften, men man kan se, at der stritter et par bistave ud fra hovedstavene hist og her.\nAmuletter af denne slags kendes i mange eksemplarer fra Danmark. Ofte er det sygdomsafværgende eller sygdomsuddrivende besværgelser, der er skrevet på amuletterne. Nogle af de mest interessante bronzeamuletter fra perioden er fra Roskilde, Uppåkra og Gl. Hviding, som jeg skrev om her på bloggen for nogen tid siden. Alle amuletterne kan man læse mere om på http://runer.ku.dk


Partnere | Tempus Serva\nCarve er et konsulenthus med kompetencer lige fra jurister, til projektledere og IT udviklere. Virksomheden blev etableret i 2013 af konsulenter med solid erfaring fra danske og internationale konsulenthuse. Carve udvikler systemer til understøttelse af produktion, rådgivningsvirksomhed og GDPR projekter.\nConscient Systems A/S\nConscient Systems er specialister indenfor IT- og informationssikkerhed. Et lille team af dedikerede konsulenter, arbejder kontinuerligt på at maksimere kundernes afkast på investeringer i informationssikkerhed og teknologi. Conscient Systems hjælper en række private og offentlige kunder med at vælge den rette vej fremad. Kernekompetencer indenfor Microsoft Server-økosystemet og specialist viden om informationssikkerhed, databeskyttelsesret og GDPR gør Conscient Systems i stand til at sikre information ved at kombinere mennesker og teknologi.\nCortex er en dansk ejet IT-virksomhed, der siden 1998 har hjulpet mindre og mellemstore virksomheder med IT-løsninger. Cortex leverer løsninger, der hjælper virksomheder med at opnå højere produktivitet og dermed øget konkurrenceevne. I 2017 udråbte ComputerWorld Cortex Consult A/S som en af Danmarks bedste IT-virksomheder inden for outsourcing, hosting og drift.\nDcide er en dansk konsulentvirksomhed, der arbejder med resultatudvikling i private og offentlige organisationer. Kort fortalt hjælper Dcide virksomheder med strategiudvikling og -implementering og med at skabe en effektiv og forandringsparat organisation. Med mere end 15 års erfaring fra både danske og internationale projekter har Dcide udviklet velafprøvede metoder til kortlægning og dokumentation af forretningsprocesser.\nECIT Services (tidligere CapWorks) er et konsulenthus, der har specialiseret sig indenfor: Outsourcing af administrative processer, Interim assistance og administrative tekniske løsninger. Kundeporteføljen spænder over de helt små kunder til C20 virksomheder. ECIT Services arbejder blandt andet med kontraktstyring og digital understøttelse af transfer pricing dokumentation.\nLink til case | Link til website\nEmendo er et konsulent hus etableret i 2006, med afdelinger i Danmark, USA, Indien og Tyrkiet. Emendo er stærke på optimering af processer i medicinal industrien, og kan bistå med digitale løsninger på områder med strenge compliance krav.\nEY er et af de førende rådgivnings- og revisionsfirmaer – både i Norden og globalt. EY yder services til såvel store globale koncerner som mindre og mellemstore virksomheder i den private of den offentlige sektor. EY kan bistå internationale kunder med praktisk talt alle former for konsulentydelser, og kan levere 24/7 support på de leverede løsninger.\nFuture Mind Consulting er en konsulentvirksomhed med erfaringbase i projektledelse, implementering af ledelsessystemer samt IT-og softwareudvikling. Future Mind Consulting har gennemført en række projekter inden for softwareudvikling, produktgodkendelse herunder medicinsk udstyr og udrulning af ledelsessystemer baseret på ISO 9001 (kvalitetsledelse) og ISO 27001 (informationsikkerhed).\nLund Elmer Sandager er en full-service, advokatvirksomhed, der beskæftiger mere end 100 dygtige og ambitiøse medarbejdere, som i en travl, højteknologisk forretningsverden formår at videreføre gode klassiske dyder som ordentlighed, tilgængelighed og effektiv rådgivning.\nNygaard er specialiseret i strategi processer og produktudvikling, og leverer skræddersyede værktøjer til styring af strategiopgaver.\nSprint17 hjælper virksomheder med at gøre bæredygtighed til god forretning, og gør de abstrakte 17 verdensmål (SDG’er) til konkrete handlinger. Med kortlægning af virksomhedens baseline indenfor SDG og et roadmap med handlinger og tilhørende KPI’er, kan virksomhedens ledelse sætte en tydelig retning mod bæredygtig vækst.\nStorm er et konsulenthus, der lever og ånder for organisations- og ledelsesfilosofien Lean Six Sigma. Virksomheden blev etableret i 2002 og har siden hjulpet små og store, offentlige og private organisationer – inden for både produktion og service – med at optimere og effektivisere deres processer, løse komplekse problemer og skabe de varige forandringer. Ved at benytte digitalisering i deres leverancer kan processer optimeres endnu bedre.\nLad os mødes til en uforpligtende snak og oplev hvordan Tempus Serva kan styrke din forretning.


Et uforstyrret rum og forståelse hos kollegaer giver korrekt medicindosering\nVesthimmerlands Kommune Medicin\nVed borgere uden en demenssygdom doserer medarbejderne medicinen inde på borgerens stue. Ved borgere med en demenssygdom kan man ikke dosere medicinen inde ved borgeren.\n- Vi arbejder med mindst mulige stimuli hos demente, og det kan være en kæmpe belastning, hvis vi pludselig begynder at rode med medicin inde foran borgerne - de vil måske have fingrene i det eller hjælpe med det. Det er ikke til gavn for borgerne, forklarer sygeplejerske Bente Krarup Andersen.\nFørhen doserede medarbejderne medicin på det fælles kontor, hvor der var rigtig mange forstyrrelser, fordi mange arbejdsopgaver skulle løses i det rum. Så sygeplejerskerne og social- og sundhedsassistenterne blev forstyrret rigtig mange gange, når de sad og doserede medicin. Så flyttede de doseringsstedet til et tomt rum, hvor der ikke bliver lavet andet end at dosere medicin.\nForbedringsteamet har også haft fokus på at melde ud til kollegaer, at det er vigtigt, at der bliver givet tid til medicindoseringen, fordi det er en vigtig en opgave, som sparer tid i sidste ende. Derfor har de beskrevet, hvad man skal gøre, og hvor lang tid, det må tage at dosere, så det bliver gjort ordentligt.\n- Jeg tænkte: Gud, hvad er det sket altså? Vi får ikke henvendelser om fejl mere. Der er kommet ro omkring doseringen, og vi har opnået, at alle kollegaer accepterer, at man går fra for at dosere medicin, og det har virkelig gjort en forskel.\nTelefon: 99 66 95 00


Sexisme og krænkelser præger det klassiske musikmiljø, og toneangivende institutioner ved det: "Historiens mange grimme eksempler viser, at vi må være mere konkrete" - kulturmonitor.dk\nSexisme og krænkelser præger det klassiske musikmiljø, og toneangivende institutioner ved det: "Historiens mange grimme eksempler viser, at vi må være mere konkrete"\nMusik 14. okt. 2020 kl. 15.38\nEfter et voldsomt #MeToo-manifest fra den klassiske sangerverdenen i 2017 står et nyt, mere omfattende og gennemslagskraftigt opråb om sexisme i det klassiske musikmiljø nu for døren – og "det ville være decideret pinligt, hvis man sad det overhørigt denne gang."\nDet fastslog musikagent Marianne Karlberg tirsdag til Kulturmonitor, der for nyligt berettede om 2017-manifestets manglende gennemslagskraft.\nMen hvad har de klassiske musikinstitutioner selv gjort for at komme sexismen til livs forud for et opråb, "der kommer hele vejen rundt og berører hele det klassiske musikmiljø"?\nSkærpede retningslinjer hos Copenhagen Phil\nHos Copenhagen Phil har man for nyligt sat gang i en justering af personalehåndbogen og inkluderet en erklæring om nultolerance over for sexchikane. Det forklarer orkesterchef Katrine Ganer Skaug til Kulturmonitor.\n"Vi har ikke fået indrapporteret sager os bekendt, men det betyder ikke, at vi ignorerer muligheden. Sexisme eksisterer erfaringsmæssigt i alle brancher, og vi ved også, at især freelancere er særligt udsatte," siger Katrine Ganer Skaug og tilføjer:\n"Vi udarbejder også retningslinjer for klare og transparente procedurer for, hvordan opdagelsen af eller varsler om chikane håndteres, så der råder tryghed for, at den krænkede – og ikke krænkeren – beskyttes. Mange vil nok mene, at dette allerede er dækket ind under det, de fleste institutioner vel har formuleret under psykosociale miljøer og håndtering af mobning generelt. Men historiens mange grimme eksempler viser, at vi må være mere konkrete."\n"Personligheder med særlig status" skaber udfordringer\nDa de klassiske sangerinders manifest og dertilhørende vidnesbyrd for tre år siden så dagens lys, stod Copenhagen Phils nuværende orkesterchef i spidsen for Esbjerg Ensemble.\n"Jeg var meget overrasket over, hvor få konsekvenser det fik for tre år tilbage. Selvom der var nogle små blus, så var det som om, at det aldrig blev sat i en større systemisk eller politisk sammenhæng. Jeg er meget glad for, at det har fået en ny chance nu, for det er et helt andet niveau og et helt andet brøl, der er tale om denne gang," siger Katrine Ganer Skaug.\nHun har et konkret bud på, hvorfor sexisme og krænkende adfærd tilsyneladende trives i det klassiske musikmiljø – et miljø, hvor "personligheder med særlig status" slører grænser og magtstrukturer ifølge orkesterchefen.\n"Nogle sidder med formel magt via fonde og ligende, men andre har en uformel, men karismatisk eller symbolsk magt. De her 'diplomatpas' uddeles vidt og bredt i kulturelle miljøer og kan skabe en enormt presset konsensuskultur, fordi linjerne er utydelige med hensyn til, hvor og på hvilket grundlag beslutninger tages. I sådanne miljøer kan man tænke sig, at magtmisbrug – også dem af seksuel karakter – har gode vilkår," siger Katrine Ganer Skaug.\nDet Jyske Musikkonservatorium "følger op med alle de implicerede"\nMens det varslede opråb fra hele det klassiske musikmiljø venter om hjørnet, blev der i 2017-manifestet beskrevet flere ubehagelige episoder fra læringssituationer.\nI nævnes blandt andet en sanglærer, der beder en kvinde om at mærke efter i sit skridt om støtten – altså sangerens kropslige bevidsthed – er korrekt “helt ind i det lille hul” samt én, der klemmer sig op ad en elev bagfra og griber om hendes underliv og bryster, mens eleven kan “mærke hans erigerede lem” mod sin ryg.\nPå Det Jyske Musikkonservatorium fortæller rektor Claus Olesen, der udmærket husker manifestet, at konservatoriets undersøgelser af studiemiljøet "ikke har vist, at der er systematiske udfordringer med seksuel chikane på institutionen."\n"Ledelsen har dog modtaget nogle få henvendelser fra tidligere studerende, der har oplevet uønsket seksuel opmærksomhed i deres tid på Det Jyske Musikkonservatorium. Dette tager vi alvorligt og følger op på med alle de implicerede," siger Claus Olesen.\nOpdatering af mesterlærertraditionen\nHan fremhæver, at Det Jyske Musikkonservatorium både har sikret anonyme henvendelsesmuligheder for studerende, der måtte have oplevet grænseoverskridende adfærd, og oprettet et udvalg for mangfoldighed og ligestilling, der skal sikre "inkluderende læringsmiljøer".\nDesuden har konservatoriet opdateret mesterlærertraditionen for at sikre, at de studerende har "flere mestre" ifølge rektoren.\n"Mesterlærertraditionen er en undervisningsform, der potentielt kan skabe uhensigtsmæssige relationer i undervisningen. Derfor har vi arbejdet med, at denne tradition så ofte som muligt udspiller sig i teambaserede undervisningsmiljøer. Det var et arbejde, der allerede var i gang i 2017, og det er min klare opfattelse, at det både styrker fagligheden og kan understøtte et tillidsfuldt studiemiljø," siger Claus Olesen.\nOdense Symfoniorkester sætter sin lid til trivselsundersøgelse\nHos Odense Symfoniorkester har der ifølge musikchef Finn Schumacker, været en enkelt tilkendegivelse om en seksuel krænkelse i orkestret gennem de seneste tre år.\n"Vi har dog ikke kunnet få vedkommende til at melde sig til hverken ledelse, tillidsrepræsentant eller arbejdsmiljørepræsentant. Den manglende tilbagemelding forsøger samarbejdsudvalget at arbejde med ved at melde klart ud om, hvad der sker, når man henvender sig med en krænkelse, og at man kan have tillid til, at der bliver taget hånd om sagen," siger Finn Schumacker.\nHan hæfter sig ved, at Odense Symfoniorkester hvert år gennemfører en trivselsundersøgelse i samarbejde med Odense Kommune, og at seksuelle krænkelser her er på dagsorden.\n"Resultatet af undersøgelsen bliver præsenteret for alle medarbejdere, og her vil jeg adressere den aktuelle debat om seksuelle krænkelser og minde om det system til håndtering, som findes i orkestret," siger Finn Schumacker.\nGranskning af enkeltsager og individuel rådgivning\nTil Kulturmonitor har Aarhus Symfoniorkesters musikchef, Jesper Nordin, tidligere udtalt, at "det er vigtigt ikke at gå i panik, men at granske den enkelte sag nøje."\nImens har interesse- og brancheorganisationen Danske Ensembler, Orkestre og Operainstitutioner (DEOO) fremlagt sexisme-bekæmpelsen som "et langt, sejt – men vigtigt – træk."\n”Vi har som brancheorganisation bestemt et ansvar for, at vores medlemmer er bevidste om problemerne med sexisme, og at de er gearet til at håndtere personsager på bedst mulig vis. Det ansvar løfter vi blandt andet ved at rådgive vores medlemmer individuelt. Vi vurderer løbende, hvordan vi som organisation kan gøre det bedre, hvordan vi kan øge fokus på sexisme, og hvordan vi dæmmer op for problemet," sagde DEOO's bestyrelsesformand, Eyvind Vesselbo, til Kulturmonitor.\nRettetelse: Tidligere fremgik det af artiklen, at Det Jyske Musikkonservatoriums mesterlærertradition foregik ved at bringe mester og lærling – altså lærer og elev – på tomandshånd. Dette er ikke korrekt.


Dennis Kristensen: Oppositionen har reduceret den borgerlige krisepolitik til et spørgsmål om jura « RÆSON\nRegeringens dødsstød til dansk minkavl er tilsyneladende blevet gennembruddet for oppositionens forsøg på at finde en profil under coronakrisen. Det smager af politik men handler reelt om jura, når oppositionen i stedet for at give alternative borgerlige bud på en indsats mod pandemien laver forkrøblede angreb på manglende lovgrundlag og stiller krav om mega-erstatninger til en i forvejen nødstedt branche.\nEfter en uge med stigende kritik af statsministeren og den nu tidligere fødevareminister fra en opposition, manede Venstres formand Jakob Ellemann-Jensen til besindighed og ro i en intern mail til partiets folketingsgruppe og ansatte.\nHer fortalte han, at Venstre ikke umiddelbart vile indgå i en fælles borgerlig front mod regeringens hastelovgivning for at skabe lovhjemmel til aflivning af alle mink i Danmark. Der var noget, der var vigtigere. Venstre skulle demonstrere tillid til myndighederne: “Her og nu gælder det om at have øje på bolden: Danskernes sundhed, erstatning til minkerhvervet og åbenhed og klar kommunikation, så vi holder vores eksportmuligheder åbne.”\nHavde Venstre siddet ved regeringsmagten, da coronavirussen bankede på døren, ville en sådan regering have reageret nogenlunde som den socialdemokratiske.\nNår det gælder alvorlige trusler mod folkesundheden og befolkningens helt grundlæggende tryghed og sikkerhed, er spillerummet for at farve indsatsen hhv. rød eller blå i virkelighedens verden ganske lille\nOmtrent sådan lød den måske lidt overraskende melding fra venstreformanden forleden, da Kristeligt Dagblad spurgte Ellemann om, hvordan situationen i Danmark havde set anderledes ud, hvis han havde været statsminister i stedet for Mette Frederiksen de seneste otte måneder: ”Jeg tror ikke, det havde set markant anderledes ud, men jeg tror, jeg havde ladet være med at bryde Grundloven. Men mange af de tiltag, man har lavet, tror jeg også, jeg ville have lavet. Det er svært at sige, fordi regeringen er så lukket, som den er. Vi har ikke den samme indsigt i beslutningsgrundlaget, som regeringen har.”\nBudskabet om at ville have iværksat nogenlunde det samme, som den socialdemokratiske regering har grebet til for at inddæmme, bryde smitteveje og så vidt muligt nedkæmpe coronavirussen, burde imidlertid ikke være så overraskende.\nEn borgerlig regering ville have mødt de samme anbefalinger, vurderinger og analyser fra de danske sundhedsmyndigheder, som den socialdemokratiske regering har modtaget – og ville formentlig også have lagt en ekstra sikkerheds-margen ovenpå i en række situationer. Tilsvarende ville en borgerlig regering naturligvis have modtaget de samme meldinger og råd fra de internationale sundhedssamarbejder og de øvrige europæiske lande.\nNår det gælder alvorlige trusler mod folkesundheden og befolkningens helt grundlæggende tryghed og sikkerhed, er spillerummet for at farve indsatsen hhv. rød eller blå i virkelighedens verden ganske lille. Og derfor erkender venstreformanden da også, at han ikke ville have kunnet levere en særegen særskilt liberal corona-indsats, der markant havde adskilt sig fra de restriktioner, ned- og oplukninger, påbud og henstillinger, som danskerne har oplevet fra regeringen siden marts måned.\nSiden da har oppositionen forsøgt at finde en linje, hvor de borgerlige partier på trods af sundhedskrisen kunne repræsentere et politisk alternativ til regeringen og dermed lægge arm med regeringen og dens støttepartier om den folkelige opbakning\nDet startede med borgfred\nHar vi så oplevet et fredsommeligt parløb mellem regering, støttepartier og opposition i håndteringen af sundhedskrisen? Det er hævet over enhver tvivl, at der fra starten blev erklæret borgfred på Christiansborg. Det politiske system blev på samme måde som befolkningen ramt af granatchok ved statsministerens nedlukning af landet d. 11. marts. Og appellen om fællesskab, samfundssind og beskyttelse af de mest udsatte vandt en betydelig genklang.\nMindre end en uge efter, at statsministeren på et pressemøde annoncerede regeringens beslutning om at lukke Danmark ned, tweetede oppositionen deres støtte til nedlukningen samtidig med, at de hver for sig luftede deres egne politiske kæpheste i meget afdæmpet form.\n“I morgen vågner vi op til et andet Danmark. Men også dette kommer vi igennem. Det vil kunne mærkes. Og vi skal gøre mere for dem, det rammer hårdest. Det er svære beslutninger. Jeg har tiltro til, at regeringen kun træffer dem, fordi de er nødvendige for at bremse coronasmitten”, lød meldingen fra Venstres Jakob Ellemann-Jensen dengang.\nMen sideløbende begyndte kritikken så småt at blive formuleret. Altingets chefredaktør Jakob Nielsen rejste allerede den 14. marts det ømtålelige spørgsmål om, hvor meget vi som samfund er parat til at betale for at redde et liv.\nJuraen bag lovgivning skal naturligvis altid være i orden, men vi ville ikke have brug for folkevalgte politikere, hvis valg af samfundsudvikling altid handlede om politik baseret på eksperter og en uangribelig jura\nDen 26. marts fulgte den tidligere statsminister og detroniserede venstreformand, Lars Løkke Rasmussen, op med en dansk oversættelse af Trumps twittermelding: “WE CANNOT LET THE CURE BE WORSE THAN THE PROBLEM ITSELF” og markerede dermed sin rolle som hasebidende skeptiker overfor regeringens coronahåndtering til den øvrige borgerlige blok – en rolle, som han har fastholdt siden.\nDen borgerlige tænketank Cepos var lidt langsomme i aftrækket og ventede godt et par uger, før de hældte olie på bålet med en analyse om, hvordan vi anvender millioner og milliarder i dyre coronatiltag, der kun redder få liv, om nogen overhovedet.\nOg dermed sluttede borgfreden på Christianborg efter ganske kort levetid.\nFra virusjagt til stemmejagt\nSiden da har oppositionen forsøgt at finde en linje, hvor de borgerlige partier på trods af sundhedskrisen kunne repræsentere et politisk alternativ til regeringen og dermed lægge arm med regeringen og dens støttepartier om den folkelige opbakning.\nDet har været noget af en zigzagkurs: Fra forårets kritik af, at regeringen gik længere end de sundhedsfaglige anbefalinger, til efterårets kritik af, at regeringen blindt fulgte sundhedsmyndighedernes anbefalinger uden at spørge alternative eksperter til råds. Oppositionens forsøg på at skabe en fælles borgerlig modstand og platform – midt i debatten om fællesskab og samfundssind – er blevet mere og mere pinagtig, som månederne er gået.\nDet ser ud til, at denne platform har udviklet sig til en fast skabelon, hvor regeringen udformer et nyt tiltag, hvorefter pressen finder to eksperter, der er uenige med enten regeringens forsigtighedsprincip eller sundhedsmyndighedernes anbefalinger. Og herefter står oppositionen klar med kritik af regeringens beslutninger.\nMed denne skabelon i bagagen har vi hen over de seneste otte måneder bevæget os fra politisk borgfred til kritik af for tidlig eller for sen indsats og for meget eller for lidt, til nu at se kampagner helt oppe i de tynde luftlag mod grundlovsbrud og ulovlig forvaltning.\nDemonstrationsskiltene om, hvordan de borgerlige partier i stedet ville have grebet kampen mod virussen an, bliver til skilte om, at ingen står over grundloven\nFra politisk til juridisk kamp\nDen splittede opposition er tilsyneladende ude af stand til at fremlægge fælles politiske initiativer, der handler om, hvilken vej Danmark skal bevæge sig, hvis de kommer til magten. I stedet er coronakrisen blevet deres fælles lændeklæde. Det slør, der kan dække over oppositionens manglende interne fodslag om, hvad borgerlig politik skal være, og som samtidig kan åbne døren til mikrofoner, kameraer og avisspalter.\nTil gengæld indebærer dette manglende grundlag for borgerlig samling nu, at politik erstattes af ren jura.\nDemonstrationsskiltene om, hvordan de borgerlige partier i stedet ville have grebet kampen mod virussen an, bliver til skilte om, at ingen står over grundloven. Juraen bag lovgivning skal naturligvis altid være i orden, men vi ville ikke have brug for folkevalgte politikere, hvis valg af samfundsudvikling altid handlede om politik baseret på eksperter og en uangribelig jura. Og de politiske meldinger reduceres til astronomiske krav om bladguld på minkburene, når spørgsmålet om, hvad en fuld og hel erstatning til minkavlerne skal udgøre.\nDer er for så vidt ikke noget galt med, at partier arbejder for egne vælgergrupper, selvom tiden kalder på et bredere samfundsansvar. Men hvis det, der kan få borgerlige partier til at vågne op og forsøge at træde i karakter midt i en verdensomspændende sundhedskrise, alene er forgyldning af de få, så må det være sørgelige rester af liberal og konservativ ideologi, der trives i og blandt de borgerlige partier.\nSelvfølgelig skal en opposition altid kritisere manglende lovhjemmel bag enhver stor eller lille regeringsbeslutning, men når den samme opposition eller i det mindst udslagsgivende dele af den i den sidste ende er enige i beslutningens indhold, så handler det jo reelt om at få lovgrundlaget vedtaget, og her springer oppositionen over, hvor gærdet er lavest\nSelvfølgelig skal en opposition altid kritisere manglende lovhjemmel bag enhver stor eller lille regeringsbeslutning, men når den samme opposition eller i det mindst udslagsgivende dele af den i den sidste ende er enige i beslutningens indhold, så handler det jo reelt om at få lovgrundlaget vedtaget, og her springer oppositionen over, hvor gærdet er lavest.\nRegeringens dødsstød til dansk minkavl er tilsyneladende blevet det afgørende gennembrud for oppositionens forsøg på at finde en platform og en profil, som smager af politik, men reelt først og fremmest handler om jura. Oppositionen fravalgte at gå på barrikaden for at bevare minkavl i Danmark. Der havde ellers været langt mere politik i et angreb fra oppositionen på afviklingen af dansk minkavl, i stedet for det noget forkrøblede angreb på manglende lovgrundlag og kravet om mega-erstatninger til en branche, hvis forretning i forvejen var på vej mod et økonomisk uføre.\nDen nu tidligere fødevareminister har undervejs haft alt for mange tommelfingre og endte under tredobbelt krydsild: Fra oppositionen for at forvalte uden lovgrundlag, fra De Radikale for at handle for tidligt, og fra Enhedslisten for at handle for sent.\nDette sammenrod skabte en besynderlig og uhellig alliance, hvor oppositionen med en udygtig håndsrækning fra to af støttepartierne fik presset ministeren til at kaste håndklædet i ringen og forlade posten mere eller mindre frivilligt. Ikke mindst Enhedslisten malede sig de sidste dage op i et hjørne, hvor partiet på grund af egen retorik ville ende med at føle sig tvunget til at stemme for en borgerlig mistillidsdagsorden, selvom partiets mistillid bygger på et helt andet grundlag end oppositionens. Netop de modstridende årsager til mistilliden hos de tre parter, gør Mogens Jensens exit til en – ikke nødvendigvis ufortjent – men reelt overflødig symbolsk pris for regeringens manglende lovhjemmel til at slå raske mink ned.\nMogens Jensens afgang har givet oppositionen blod på tanden: Nu er det statsministerens tur. Succesen med at tale jura i stedet for politik skal følges op en undersøgelse af Mette Frederiksens rolle i beslutningerne om aflivning af raske mink landet over. Det kræver en kommissionsundersøgelse, hvis det står til oppositionen og en advokatundersøgelse, hvis det står til Enhedslisten og SF.\nOg igen fokuserer oppositionen på juraen fremfor alternative borgerlige bud på en indsats mod pandemien.\nOg for hver gang disse mere og mere desperate forsøg ikke giver resultater, stiger risikoen for, at vi glemmer alvoren i bekæmpelsen af coronavirussen til fordel for oppositionens jagt på stemmer ved hjælp af jura fremfor politik\nVenstreformandens nylige udtalelser til Kristeligt Dagblad om, at en venstreledet regering stort set ville have håndteret pandemien på samme måde som den socialdemokratiske regering, holder ikke til et virkelighedstjek.\nUdtalelsen matcher måske nok situationen i marts, hvor Folketinget agerede i fællesskab med et betydeligt fodslag, men ikke i november. Siden har det i stigende grad for oppositionen handlet om at lægge størst mulig afstand til regeringen, og som Søren Pape forleden aften formulerede det opfylde enhver oppositionsrolle med at vælte en til enhver tid siddende regering.\nOg Ellemanns mail til Venstres folketingsgruppe og ansatte om at holde øjet på bolden og prioritere folkesundheden samt erstatning til minkavlerne holdt kun få timer. Da Ellemann dagen efter blev kaldt tilbage til slægtsgården, som Politikens Kristian Madsen meget rammende har kaldt det, var det definitivt slut med eftertænksom og afbalanceret oppositionspolitik fra Venstres side. Nu bliver det i stedet Lars Løkke Rasmussens aggressivt kritiske skyd-på-alt-der-bevæger-sig-politik.\nDet faktum blev tydeliggjort med Venstres og den øvrige oppositions manglende deltagelse i aftalen om lovgrundlaget for at slå Danmarks mink ned. Det ligner en politisk grøft, der vil blive gravet dybere og dybere i håbet om at opnå gevinster i meningsmålingerne.\nOg for hver gang disse mere og mere desperate forsøg ikke giver resultater, stiger risikoen for, at vi glemmer alvoren i bekæmpelsen af coronavirussen til fordel for oppositionens jagt på stemmer ved hjælp af jura fremfor politik. ■\nDet ligner en politisk grøft, der vil blive gravet dybere og dybere i håbet om at opnå gevinster i meningsmålingerne\nDennis Kristensen (f. 1953) er tidligere forbundsformand for FOA [Foto: RenéSchütze/Polfoto/Scanpix]. ILLUSTRATION: Venstres formand, Jakob Ellemann-Jensen, holder corona-justeret landsmødetale 2020, d. 14. november 2020 [Foto: Jacob Kjerumgaard / Flickr]


Bøf og Blowjob Dag - Sinful Blog - Guides, anmeldelser og meget andet - Læs her\nDen 14. februar, der er Valentines dag, står for mange mænd som en enten-eller dag. Enten husker de at give kæresten en særlig gave i anledning af Valentines dag. Eller også sover de på sofaen et par dage…\nSom et modtræk til denne dag, har mændene opfundet deres egen mærkedag; “International Steak & BJ-day”, som på dansk meget mundret kaldes “Bøf og Blowjob dag”. Bevægelsen bag denne helt særlige dag, opfordrer alle kvinder i parforhold til at forkæle deres mand med en stor saftig bøf og et lige så saftigt blowjob. Rækkefølgen er underordnet, men det kan oplyses, at mange mænd føler forhøjet appetit lige efter sex. Og mindre sexlyst på fuld mave.\nSiden bevægelsen så sit lys i 2010 på Facebook, har den hvert år skaffet en masse omtale og mere eller mindre kærlige skænderier mellem kønnene. De fleste kvinder synes nok dagen er lidt skør. Men når den er placeret præcis en måned efter Valentines, nemlig den 14. marts, er det næppe tilfældigt. Mænd, der fik lokket de store smil frem hos partneren, da de huskede blomsterbuketten og den hjerteformede æske med chokolade, sender nu en kærlig tanke til kvinden med overskriften “Husk hvad et blowjob kan gøre…”\nForskere har i årevis stillet sig selv spørgsmålet om, hvad der kom først: hønen eller ægget. På samme måde har nogle sikkert tænkt om det er blomsterne eller blowjobbet der skal komme først. Det allerbedste råd er at droppe noget-for-noget tanken og give blomsterne eller blowjobbet, fordi du har lyst.\nKort tid efter at Bøf og Blowjob-dagen begyndte at florere på de sociale medier, kom det kvindelige modtræk i form af Cake & Cunnilingus Day, hvor fokus atter blev rettet mod kvinden. På denne dag – 14. april – skal mænd forkæle deres kvinder med kage og oralsex.\nHvis du ønsker et velfungerende parforhold, kan du altså lige så godt sætte tre krydser ud for forårets tre mærkedage:\n14. april – Cake og Cunnilingus dag\nFor de heldige mænd, som bliver fejret på behørig vis af deres koner, kærester eller elskerinder på dagen, er der mulighed for at forberede sig i god tid, ved at tænke over kosten i dagene op til. Visse fødevarer, f.eks. asparges, løg og kål kan nemlig give sæden en ubehagelig eftersmag. Det samme kan alkohol, koffein og nikotin. Derimod fremmer persille, pebermynte, citron, ananas, selleri og masser af vand den gode smag i en sød retning.\nDen helt oplagte gaveide til mærkedagen er vores Sinful Blowjob Elastikker som sender et frækt signal, din partner ikke kan misforstå.


Derfor er humor et godt strategisk værktøj i din kommunikation - StrupStrup\nFormidling | Strategi | Strategisk kommunikation\nDerfor er humor et godt strategisk værktøj i din kommunikation\nDen 16. februar 2022\nEt drys humor gør dig ikke kun uimodståelig at lytte til. Det er også et stærkt kommunikativt værktøj. Lær hvorfor, og hvordan du bruger humor i din kommunikation.\nVed du, hvordan man får en fisk til at grine?\nDer er nu intet som humor, der bryder isen, vel?\nMen … Måske ikke med farjokes. Og måske slet ikke, når man ikke er far. Og vil vise potentialet i humor.\nElendigt eksempel! Men samtidig understreger det den pointe, vi håndfodrer dig med i dag.\nDerfor … Brug humor i din kommunikation, for humor er et særdeles skarpt våben i din kommunikation – når du altså bruger det rigtigt.\nGiv os fem minutter. Så forklarer vi, hvad du vinder med et drys humor i din kommunikation, og hvordan du undgår en brutal forbier.\nHumor giver appetit og gør dit budskab let spiseligt\nNår mennesker mødes, bruger vi tid på at spore os ind på hinanden. Vi bruger ofte humoren til at tjekke, om vi er på bølgelængde. Hvis du siger noget sjovt, og den anden opfanger det, er der forbindelse.\nOg dét kan du bruge i din kommunikation.\nHumor har de strategiske fordele, at det:\nholder modtageren opmærksom\nopretter forbindelse imellem jer\nfår dig til at fremstå uformel, afslappet og ikke selvhøjtidelig\nDet er altså ikke bare et hyggeligt indslag, der får målgruppen til at smile. Det er også et effektfuldt værktøj, som gør dit budskab appetitligt – så det bliver hørt og husket.\nOg det er vel hele pointen med din kommunikation?\nEr humor for alle?\nInden vi i kor råber ”JA!” trænger et indre billede sig på.\nNej. Alle kan nok ikke bruge humor. Ikke fordi bedemænd ikke er sjove. Fordi modtagergruppen ikke er et sted, hvor de kan rumme det.\nHumor er situationsbestemt. Det kan blive følsomt og tangere til farligt. Men den lader vi lige hænge lidt.\nKan politiet bruge humor? Som borger har man vel brug for, at ordensmagtens ord er lov – ikke en kode, hvor du skal skelne ironi fra virkelighed?\nAlligevel slipper Nordsjællands Politi beundringsværdigt afsted med et glimt i øjet, f.eks. på Facebook.\nEffekten? De får markant større rækkevidde, fordi de bruger humor. Fordi de er interessante at lytte til.\nHvad så med svære emner? Kræft f.eks.? Kan man gøre grin med det?\nSvaret er faktisk ja. Måske husker du kampagnen ”De 7 tegn”. Kræftens Bekæmpelse satte fokus på symptomer på kræft fra en humoristisk vinkel. Uforklarligt vægttab blev f.eks. illustreret som en midaldrende mand, der som tilskuer til en fodboldkamp tabte bukserne i sin måljubel.\nKræft er et svært emne. Mange lukker øjnene for en alvorstung video om at gå til lægen i tide. Men det humoristiske tvist serverede budskabet så elegant, at det gav et smil på læben i stedet for ondt i maven.\nHvad hvis jeg ikke er spor sjov?\nKan man være sjov på kommando? Sætte humor på formel? Lære at være sjov?\nVi er overbeviste om, at du har humor. Hvor ofte smider du ikke en sjov kommentar i tale?\nPrøv det i dit skriftsprog. Når vi skriver, bliver vi småformelle – men det er en fejl. Du har netop brug for charmen til at fastholde læserens opmærksomhed. Giv slip, og lad din naturlige humor skinne igennem.\nMen ja. Man kan faktisk sætte humor på formel. Og selvom du ikke skal analysere dig sjov, kan det måske inspirere dig til, hvordan du griber humoren an.\nFind en fællesnævner mellem dig og din målgruppe. Noget, I begge kan se det komiske i. Tag f.eks. udgangspunkt i dig selv eller din virksomhed med en sjov, skør eller småpinlig anekdote, der vækker forløsende genklang hos modtageren.\nDu opbygger en forventning i hovedet på din modtager og forløser den – med noget andet. Humoren opstår i overraskelsesmomentet. Husker du råddet om udråbstegn i vores guide med det sproglige eftersyn? Udråbstegn betyder som regel, at du har skrevet noget, du godt selv ved, er kedeligt. Og næste råd: ”Læs korrektur!” Det overraskende – og komiske – er her, at vi forbryder os mod vores eget råd og indirekte indrømmer, at det sidste råd er kedeligt.\nI den overlegne humor bruger du humoren til at nedgøre andre og grine ad dem. Det lyder groft, og det er nok ikke her, du skal begynde dit humoreventyr. Men nogle brands formår at gøre det kærligt drillende mod deres konkurrenter – f.eks. Burger King og McDonald’s, Pepsi og Coca-Cola og Meny og Lidl.\nDen forløsende humor er på spil, når vi ventilerer et svært eller anstrengt emne med humor. Kampagnen fra Kræftens Bekæmpelse er et godt eksempel, men også corona og de ting, virussen afføder. Referencer til covid-19, nedlukning og hjemmearbejde (natbukser, interimistiske videomøde-setup og hyppige besøg i køleskabet), fyger om ørerne på os.\nDet er ofte selvironien, vi griber ud efter, og netop selvironi er et godt sted at starte. Det er nemlig svært at komme galt afsted, når du gør grin med dig selv. Derudover virker det enormt sympatisk, når du tør udstille dig selv og fjerner det selvhøjtidelige. Folk er vilde med det.\nJohn Dillermand. Bernie Sanders. Vi kan se, at du er med. Grib det, alle snakker om, og opbyg et øjebliks følelse af fællesskab med dem, der forstår dit hint. If you know, you know.\nVi mangler at følge op på det med, når humor bliver farligt. I værste fald dumper dit sjove indspark ikke bare til jorden. Det bliver genstand for kritik.\nVi husker et fagforbund, der ville sprede god stemning på Facebook med muntre opslag om stress. Formålet var at prikke til følgernes selvironi. Men intentionen gik tabt. Medlemmerne delte ikke forbundets ironiske syn på stress. I stedet fortalte de deres dårlige oplevelser om manglende hjælp fra organisationen.\nAv. Den gode stemning blev til kritik. Ikke bare af opslagene, men af selve fagorganisationen.\nOrganisationen havde ikke fundamentet i orden. De gav ikke den hjælp, medlemmerne savnede. I stedet gjorde de sig sjove på bekostning af medlemmerne. For det var jo ikke organisationen, der var stressramt.\nMen lad endelig ikke denne historie holde dig tilbage. Husk blot at stille skarpt på situationen og overveje, om modtageren har selvironi til at opfange det humoristiske budskab, før du er sjov på andres vegne.\nFem fokuspunkter til effektfuld humor i din kommunikation\nI humor bor der altså en risiko, men også en kæmpe styrke for dit budskab og dig som afsender.\nDu behøver ikke at være standupper for at give din kommunikation et humoristisk løft. Lad endelig humoren underbygge – ikke overskygge – dine pointer. Less is enough. Tør brug humor i din kommunikation.\nTag disse fem fokuspunkter med dig, når du leger med humor:\nGiv den humor, du allerede har, lov til at skinne igennem i din kommunikation\nTjek ind med situationsfornemmelsen – synes modtageren også, det er sjovt?\nBrug masser af selvironi – det klæder dig\nLidt, men godt – humoren skal underbygge, ikke overskygge, dit budskab\nVær modig – brug humor i din kommunikation.\nGod fornøjelse med at dele små humoristiske godbidder ud og gøre din kommunikation endnu skarpere.\nFik du læst: 3 skrivetips, der redder dig fra flygtende læsere\n← Tidligere: Hvad en gammel romer kan lære dig om god kommunikation Næste: Find jeres Tone of Voice →


I 1990 blev en tilfældig mand tilbudt at blive boligminister, da ministeriet havde ringet en forkert Svend Erik Hovmand op. – Unyttige Historiefacts\nI 1990 blev en tilfældig mand tilbudt at blive boligminister, da ministeriet havde ringet en forkert Svend Erik Hovmand op.\nI 1990 blev en tilsyneladende tilfældig mand ved navn Hovmand ringet op af Uffe Ellemann-Jensen. Da manden tog telefonen, var Ellemann-Jensen i røret og sagde “Det er Uffe! Du skal være boligminister!” Den forbløffede mand spurgte, om det var en joke, hvilket Uffe Ellemann-Jensen forsikrede ham om, at det ikke var. Det viste sig dog, at der var opstået en misforståelse. Der fandtes på det tidspunkt to personer i Danmark med navnet Svend Erik Hovmand, og ministeriets sekretær havde fundet navnet på den forkerte person i telefonbogen.\nKilde: Bjørnkjær, Kristen, Nu sidder vi kønt i det!, Gyldendal, 2018


Hvem er jeg?!\n« Ny blogger – That Girls Canez\nChampagnebrunch på Nimb hotel »\nJeg har altid været lidt forvirret og jeg har næsten altid haft svært ved at finde min plads i livet. Jeg skulle altid prøve at udforske ting og gerne prøve grænser af hele tiden. Jeg har været ustyrlig men samtidig er jeg en meget mild person og det har jeg altid været. Jeg taler ikke for meget men lytter meget til andre og skal nok hoppe og danse for dem jeg holder af.\nDet eneste tidspunkt jeg kan finde på at skrue bissen på, det er hvis du virkelig træder mig over tæerne, men faktisk slet ikke sådan jeg kunne finde på at bagtale andre eller skal hævne mig. Det er det værste jeg ved! Jeg bryder mig ikke om når mennesker skal hævne sig på andre. Det er barnligt og grimt! Hvis man på nogen måder ønsker sig at hævne, så er det eneste måde at gøre det på, er at gøre sig selv til et stærkere menneske. Få mere succes end den anden. Det er det eneste jeg tænker ville være den bedste måde at hævne sig på. Få det bedre med sig selv.\nNår jeg er i byen, kan jeg godt finde på at stå på bordene og danse og være glad. Der er enkelte gange hvor det har taget overhånd, hvis jeg har været sur, men så har det været fordi jeg har drukket et par drinks. Det kan faktisk tælles på en hånd, hvor det er gået galt eller jeg har rodet mig ud i ballade. I hvert fald som jeg husker det. Haha… Men der er sikkert andre der kan finde flere ting\nMit job, passer ikke altid lige ind i hvordan jeg har det med mig selv, Jeg er skide sceneskræk, men stiller mig stadig op på scener eller foran en masse mennesker, jeg er tit usikker på mig selv men kan stadig stå at virke fantastisk sikker på mig selv. Man ville ikke ligge mærke til det. Når jeg ser mig selv i tv skynder jeg mig at finde en anden kanal, fordi det er det værste jeg ved er at skulle se mig selv på tv, det er sket et par enkelte gange hvor jeg har set få sekunder af mig selv. Det er nok fordi jeg også har en tendens til at være meget selvkritisk. Også spørg man sig selv om det, Hvorfor er jeg selvkritisk fordi jeg er nok ikke den grimmeste på jorden og jeg er heller ikke den smukkeste. Jeg vil nok betegne mig som lidt over middel men alligevel, så har jeg det sådan. Underligt. Hvorfor hele tiden stræbe efter at være smuk og lækker? Måske er det noget jeg har fra barndommen. Jeg blev da også mobbet som barn, måske var det det som har gjort mig usikker. Men pyt, det er jo ikke fordi jeg lider af at have været mobbet, jeg husker det bare og griner lidt af det i dag. Men ud fra det jeg også laver, så er det squ da lidt underligt at jeg er ræd for det meste. Men jeg elsker at lave, det jeg laver og hygger mig med det!\nPå jobbet så bryder jeg mig ikke lige altid om at sidde til møder, fordi jeg er ikke er god nok eller jeg ikke formulere mig rigtigt, og det gør at jeg kan gå i stå i en samtale. Det har igen noget med at jeg er usikker, i bund og grund er det vidst det, det handler om. Jeg er heller ikke særligt svagt menneske, for når jeg endelig skal være stærk, så kan jeg det pis! Måske er det en facade jeg har lært at bygge op. Jeg elsker mit arbejde, jeg elsker at komme på arbejde og ville ønske jeg kunne arbejde noget mere, men det kræver jo så at vi kunne lave om på tiderne. Der skal være flere timer om dagen. Kan man ønske sig det? Haha… I wish!\nJeg elsker mine venner, og jeg prøver at gøre, så meget jeg kan med dem, selvom det sker sjældent, der er mange mennesker jeg stadig holder, af selvom jeg ikke ses med dem, det bliver der forhåbentlig lavet om på når børnene bliver lidt større, der tror jeg måske at jeg ville tage mere intiativ til at invitere. Igen havde man flere timer i døgnet, så ville der være mere tid til at se sine venner. For har man arbejde og børn, så flyver tiden! Jeg ville ønske at mit hus var fyldt med venner, som kom tonsende ind også alligevel ikke fordi hvordan skulle jeg opvarte dem alle sammen. Som i nok kan se her i indlægget, så vil jeg det hele på den halve tid!\nMin familie, det er jo mit et og alt. Jeg elsker dem og der er ikke andet end at sige, JEG ELSKER DEM! Så der ser vi ikke noget problem, andet end den dårlige samvittighed over der ikke er mere tid! SE IGEN – MERE TID!!!! Hvordan kan man nogensinde løse det problem. Min børn vokser så hurtigt!\nUd fra de ting jeg skriver, har du måske dannet et indtryk om hvem jeg er, hvordan jeg tænker, hvad jeg savner. Jeg har lagt kortene på bordet. Nu er det op til dig at tænke hmmm eller ej hvor dejligt.\nJeg ser mig selv som lyttende, kærlig, rar, sød, engang imellem lidt stille, prøver at gøre alt hvad jeg kan for at gøre dem omkring mig glade. Jeg er en meget hjælpende person og meget sjældent sur. Jeg kan være sur i trafikken. HAHA\nJeg prøver ikek at pudse min glorie, prøver bare blot at give jer lidt om at jeg er bare overhovedet ikke perfekt!!!!\n(Jeg har skrevet det her råt, og har ikke lige haft tid til at rette alt, så skulle der være fejl, så er det bare sådan det er)\nTags: jackie navarro\nPosted in Alt og ingenting, om livet | 6 Comments »\n6 Responses to “Hvem er jeg?!”\n9. oktober 2013 kl. 21:20\nHar aldrig fundet ud af hvad du arbejder med, men jeg har det indtryk at du er mor med stort M.\nDu sørger for dine børn og din familie.\nOg det er det vigtigste i livet 🙂\nSkønt at du er så positiv og ærlig. Syntes det er rart med en blog hvor alt ikke kun handler om dyre tasker og sko, og ikke om hverdagen og de små ting som gør livet fantastisk.\n10. oktober 2013 kl. 21:49\nDet er jeg glad for du siger. Jeg vil se om jeg kan finde tid til at gå lidt mere i dybden med hvad der egentlig er foregået de sidste mange år. Det kommer lidt efter lidt!\n9. oktober 2013 kl. 21:22\nSkønt at du er så positiv og ærlig. Syntes det er rart med en blog hvor alt ikke kun handler om dyre tasker og sko, men om hverdagen og de små ting som gør livet fantastisk.\n10. oktober 2013 kl. 16:45\nAltid godt med lidt selvreflekteren:) Det er lidt noget andet, men jeg kom til at tænke på, hvad du har fået lavet i dit ansigt udover tænder?\n10. oktober 2013 kl. 21:46\nHej Anne-Mette 😉\nPræcis! Jeg har fået meget lidt i struktur i kind Benene og ved kæberne. Men det er så lidt at det ikke er til at ses andet end mig selv 😉 jeg prøvede 2 gange at få lavet læber. Men det er væk for flere år siden. Det må være 4 år siden eller mere. Har ikke rigtig brug for at gøre så meget. Jeg synes dog at jeg har ændret udseende. Men det sker vel lidt med alderen. Jeg har mistet rigtig meget fedt i ansigtet, altså mine kinder, det er forsvundet efter jeg fik Theodor også igen man bliver ældre. Hvad tænkte du på? Bare fordi du er nysgerrig?\nKærligst Jackie 😉


Peter Bonde: Pole Paintings - kunsten.nu - Online magasin og kalender for billedkunst\nPeter Bonde: Pole Paintings\n21 aug 202026 sep 2020\nEn totalinstallation bestående af en skov af monumentale assemblager har indtaget gallerirummet. Hvert værk er en kalejdoskopisk konstellation, der simultant peger frem og tilbage – tilbage på den personlige og tingslige historik, samt fremad mod nye muligheder, tilgange og måder kunstværket kan udfolde sig på. I Pole Paintings indgår flere af Peter Bondes karakteristiske komponenter, såsom hans nonchalante penselstrøg med signaturfarver i grønne og lyserøde nuancer, bombastiske løsrevne sætninger og spejlfolien som substitut for det konventionelle lærredskanvas, men udformningen er alligevel anderledes end førhen.\nPeter Bonde: Untitled (Part of installation), 2020, oil on mirror foil.\nDet sidste års tid har Peter Bonde haft et samarbejde med den dansk-vietnamesiske kunstner Danh Vo, der har inddraget Bondes malerier som konceptuelle readymades i flere af sine installationer, bl.a. på sidste års Venedigbiennale. Som et statement efter rollen som ”ghostpainter” for Danh Vo, er det i Pole Paintings Peter Bonde selv, der rekontekstualiserer sine malerier. Den visuelle kultur behandles som et sprog i sin egen ret; tegn er noget, vi alle indoptager og bearbejder – alle kategorier af ting såvel som mennesker er grundlæggende eklektiske – og kunstneren er dén, som ikke bare refererer, men formår et unikt udtryk, en personlig æstetik.\nPeter Bonde har været aktiv på den danske kunstscene siden starten af 80erne, og under påvirkningen af samtidens æstetik er det upolerede og rå udtryk umiskendeligt til stede i Bondes værker. Men Peter Bonde afsøger fortsat nye territorier, og i hans kreative proces kan alt i verden potentielt anvendes som kunstnerisk materiale: Han udfordrer og udforsker, hvad der konstituerer et kunstværk – hvad selve det at skabe et billede indebærer. Peter Bonde er billedkunstner i højere grad end han er maler, som forfatteren Torben Weirup, der har skrevet en monografi om kunstneren, udtrykker det. Således bestræber Bonde sig på at udvide billedkunstfeltet ved at inkorporere elementer, der måske ikke forventes eller i hvert fald normalt ikke hører hjemme i maleriet, såsom fundne objekter eller konfrontatoriske statements. Der skal skubbes til grænserne – hvilket naturligvis kan have en provokerende effekt for nogle. Det er en klar gestus, som bevidst ikke holder traditionerne i hævd, men som ved sin eksperimentation søger uafsluttethedens kaotiske skønhed.\nPeter Bonde er født i København i 1958. Han bor og arbejder i København. Uddannet ved Det Kongelige Danske Kunstakademi (1976-1982), senere professor ved Malerskolen (1996-2005). Modtog Eckersbergs Medalje i 2003, og tildeltes Statens Kunstfonds livsvarige hædersydelse i 2011.\nKilde: Martin Asbæk Gallery\n+45 3315 4045\nClare Woods: What Difference does it Make – Martin Asbæk Gallery\nElina Brotherus: “En kvindelig kunstner skal helst være mand, klovn og optræde nøgen”\nVores oplevelse af virkeligheden\nBilledserie: Markus Oehlen – New Works\n'Peter Bonde: Pole Paintings'


Finansiel leasing eller Service leasing af Mercedes Citan. Læs mere her\nMercedes Citan varebil gør køreglæde til arbejdsglæde\nIndrømmet. Vores Mercedes Citan varebiler kan ikke udføre dit arbejde for dig. Til gengæld kan Mercedes-Benz Citan gøre bymæssig kørsel nemmere, sjovere og mere behagelig. Citan fungerer godt som rullende arbejdsplads. Ligegyldigt hvilken branche, du arbejder inden for, har vi altid en Citan, der tilgodeser alle dine behov.\nSæt dig bag rattet og oplev et interiør og en atmosfære, der med sikkerhed vil bidrage positivt til din arbejdsglæde. Fra det standardmonterede højdejusterbare rat, over gearknoppen og lyskontakten til knapperne i instrumentpanelet. Alle komponenter sidder, som de skal. Ser ud, som de skal. Og virker, som de skal.\nDu kan ikke være i tvivl: Citan er en Mercedes-Benz. Og i en Mercedes-Benz bliver køreglæde let til arbejdsglæde. Prøv selv …\nKontakt os angående Citan\nLeasing af Mercedes Citan. Læs mere her\nHent materiale om Mercedes Citan\nUovertruffen fleksibilitet i intelligent lastrumskoncept\nHos P. Christensen giver vi dig en lastkapacitet, der gør en forskel. Uanset hvilken type varebil, der passer bedst til dit behov, kan du få den som Mercedes-Benz kassevogn.\nAlle vores kassevogne er sat i verden for at gøre dit daglige arbejde lettere. Netop derfor kan en kassevogn pålæsses og aflæsses enkelt og effektivt. Vores kassevogne har et lasteareal fra 3,8 m3 helt op til 17m3, og kan læsses fra 3 sider, hvis dette ønskes. Har du behov for at transportere 7 europaller, er det ingen hindring i vores største kassevogn.\nStor rummelighed og masser af plads til værktøj, last og materialer er lig med et stor ansvar for såvel fører af kassevognen som øvrige passagerer. I kassevognen er fører og forsædepassagerer derfor beskyttet mod rutsjende last, snavs og lugt fra lasten ved hjælp af en skillevæg. Til sikring af lasten er vores kassevogne som standard udstyret med fastsurringsøjer i lastgulvet.\nEr du i tvivl om, hvilken kassevogn du skal vælge, rådgiver vi dig i alt fra valg af model kontra driftsøkonomi og TCO.\nKig forbi! Vi står altid klar til en snak om kassevogne.\nService leasing, som dækker alle services inklusiv syn og reservedele. Dækker dog ikke ved glasskader. Service leasing tilbydes både med og uden dækaftale. Ved service leasing kender du dine udgifter fra start til slut – og afleverer bilen tilbage til os. Hvis du ønsker det, har du også mulighed for at få et købstilbud på bilen to måneder før aftalens udløb.\nFinansiel leasing til en skarp markedsrente, hvor du køber bilen af os ved udløb af aftalen. Der er ingen kilometer-begrænsning, da du køber bilen ved aftalens udløb. Du kan efter ønske tilkøbe en serviceaftale.\nKøbekontrakt, hvor du køber og ejer bilen. Finansieringsselskabet forbeholder sig dog retten til at inddrage bil, hvis du ikke overholder dine kontraktlige forpligtelser. Du får bilen til rådighed med det samme – ligesom du gør ved en leasingaftale.\nFordelen ved leasing er, at du ikke belaster virksomhedens likviditetsbinding i aftaleperioden. Den kan anvendes til investering i virksomhedens aktiver. Der er fuldt fradrag for engangsydelsen og de månedlige ydelser i virksomhedens driftsregnskab, ligesom der kun skal betales moms af engangsydelsen. Anvendes bilen delvist til privat brug, kan der desuden fratrækkes en tredjedel af momsen ved leasing af bilen.\nSkræddersyet leje af varebil\nHar du brug for en varebil i en kortere eller længere periode, lejer vi vores varebiler ud på dags-, weekend-, uge- eller månedsbasis. Kontakt os, så skræddersyer vi en lejeaftale ud fra dine ønsker og behov.\nCitan - en rullende arbejdsplads til alle brancher.\nSe priser og send en forespørgsel\nVarebiler, som du vil ha’ dem\nHos P. Christensen hjælper vi dig med enhver form for transportløsninger. Vi sælger, finansierer, leaser og mini-leaser varebiler. Og vi gør det i kortere eller længere perioder alt efter dine ønsker og behov. Vi har mange års erfaring i at afdække kundens transportbehov, så vi – ud over at levere attraktive finansieringsmuligheder – er med til at sikre, at du får de helt rette varebiler og det helt rette antal, hverken mere eller mindre.\nGennem vores firmabilsprogram, Business Solutions, tilbyder vi dig varebiler med attraktive beskatningsgrundlag. Vi samarbejder med landets større leasingselskaber, så har din virksomhed et foretrukken leasingselskab som partner, er vi naturligvis altid parate til at være bindeled mellem virksomhed og leasingselskab.\nDerudover tilbyder vi en bred vifte af fordelagtige finansieringsløsninger i samarbejde med Mercedes-Benz Finans og hjælper dig med at navigere rundt i Mercedes-Benz’ uendelige muligheder.\nHar du blot behov for en ekstra varebil i en kortere periode, tilbyder vi attraktiv leje eller mini-leasing i den ønskede periode. Du kan til en hver tid få en aftale til en fordelagtig pris og lige efter dit hoved. Alle omkostninger er med i den månedlige ydelse. Det gælder også service, forsikring og grøn ejerafgift. Den eneste variabel er brændstofudgifterne, som du selv afholder.\nFor de fleste er det totaløkonomien, der tæller. Derfor tilbyder vi en serviceaftale fra Mercedes-Benz CharterWay, der kan være med til at øge din varebilflådes lønsomhed. Også her er der mulighed for at tilpasse løsningen til dine ønsker og behov. Du kan således vælge mellem to forskellige dækningsgrader; Service SelectPlus og Service Complete. Uanset hvilken dækningsgrad du vælger, slipper du for en masse papirarbejde, du kan få samlet al reparations- og servicearbejde og få faste, forudsigelige månedsomkostninger.\nVi giver dig en MobiloVan garanti, der bl.a. sikrer, at den enkelte bil når frem til dens destination. Er en af dine varebiler f.eks. udsat for et teknisk uheld, eller vil den ikke starte, er vi klar med hurtig og lokal assistance. Det gælder i hele Europa, og det gælder 24 timer i døgnet hver eneste dag året rundt. Vi kalder det Mercedes-Benz Service24h, og vi sørger for, at du i ekspresfart er tilbage på vejene igen.\nMobiloVan gælder når blot der er udført de regelmæssige serviceeftersyn på et autoriseret Mercedes-Benz serviceværksted.\nDu kan læse mere om Service 24h her\nVil du vide mere om vores Fleet-løsninger, MobiloVan, Service 24h eller CharterWay serviceaftaler, så kontakt os allerede i dag.\nDe bedste varebiler fortjener den bedste forsikring\nNår du har valgt at lease den helt rigtige varebil, en Mercedes-Benz, er det naturligvis også vigtigt, at du samtidig vælger den bedste forsikring. Hos P. Christensen anbefaler vi stærkt en forsikring i samarbejde med det velrenommerede Mercedes-Benz Finans. Det gør vi blandt andet fordi Mercedes-Benz Finans sikrer, at din varebil altid kommer på et autoriseret Mercedes-Benz værksted, det kunne f.eks. være hos os, hvis den får en skade.\nMed en Mercedes-Benz forsikring nyder du godt af følgende:\nIntet præmietillæg, uanset hvor mange kilometer du kører.\nIntet krav om forudgående skadefri kørsel ved tegning.\nIntet bonustab ved skader.\nAltid reparation på et autoriseret Mercedes-Benz værksted.\nKun originale reservedele.\nSamme præmie, uanset hvor i Danmark du bor.\nPræmien fastsættes ud fra bilens nyværdi ekskl. moms.\nMercedes-Benz forsikring udbydes i samarbejde med Codan Forsikring A/S. Du kan få mere information direkte hos P. Christensen eller via Mercedes-Benz på tlf. 33 55 28 50.\nLæs mere om Mercedes-Benz MobiloVan\nDu kan sætte dit personlige præg på din varebil – gøre den mere komfortabel, funktionel eller smartere. Alt originalt udstyr er afstemt perfekt til din bil, og – som altid når det handler om Mercedes-Benz – er alt udført i absolut højeste kvalitet. Det er åbenlyse fordele, du kan glæde dig over hver eneste dag, du kører i din Mercedes-Benz.\nSe udstyrsbrochuren for Citan her\nKontakt mig ang. Citan


Tilfældets gaver af Jørgen Leth\nFilmskabere & instruktører\nJørgen Leth er en institution i det danske filmmiljø og har bl.a. været en stor inspiration for Lars von Trier. Han har skabt en række stilskabende spille- og dokumentarfilm, f.eks. Det perfekte menneske (1967), Det gode og det onde (1975), Notater om kærligheden (1989) og de klassiske dokumentarfilm om cykling Stjernerne og vandbærerne, 1972, En forårsdag i Helvede 1974, om ballet At danse Bournonville og Peter Martins - en balletdanser, om fodbold, Michael Laudrup - en fodboldspiller (1993) og digtere, Dansk litteratur (1989) og Søren Ulrik Thomsen (1999). Sit egentlige internationale gennembrud fik han med De fem benspænd (2003), hvor Lars von Trier lod ham genindspille Det perfekte menneske fem gange. I tilfældets gaver samler han sine centrale tekster om at lave film: hans ideer om spilleregler, klipning, musik, det dumme kamera, det antropologiske blik og hans kontrakt med tilfældet. Bogen består af poetiktekster, tekster om og til udvalgte film og ikke mindst ideer til nye og urealiserede film.\nDetaljer: 2009, Dansk, 400 sider ...\nB: 140mm H: 220mm D: 30mm\nBoganmeldelser · Tilfældets gaver


Duel: Netflix 4K mod Blu-ray - recordere.dk\nI en mørk scene som denne havde 4K en fordel med nuancer og lys. Foto fra AvForums.\nHvad er bedst, Netflix 4K eller Blu-Ray? Det satte AvForums sig for at undersøge.\nGutterne fra AvForums satte sig for at undersøge hvad der er bedst – 4K Netflix eller Blu-ray?\nAllieret med House of Cards sæson 2 og Breaking Bad på Blu-ray, gik de i gang med minituøst at sammenligne de to udgaver.\nDe skaffede 3 forskellige 4K UHD TV fra 48-65″. Modellerne var Samsung 48HU7500, Sony 55X8505 og Samsung 65HU8200, og alle tre blev “ISF”-kaliberet (Rec.709).\nSom Blu-ray-afspiller valgte de Panasonic BDT-300, fordi den model leverer et fejlfrit 1080P/24 output. Til streamingen benyttede de en 30 Mbit/s internetforbindelse, der gav ca. 20 Mbit/s effektivt.\nHerefter kløedede de på. Deres fokus var at spotte forskelle i opløsning, bevægelse og effekter som colour-banding og bivirkninger af komprimeringen.\n4K-streaming viser tænder\nI House of Cards sæson 2 er der en mørk parkscene i begyndelsen (billedet ovenfor). På afstand var der ingen synlige forskelle i opløsning, men rykkede ned på ca. 1,7 meter fra 65″ TV’et begyndte Netflix 4K at virke skarpere. På de mindre TV skulle de dog endnu tættere.\nPå Netflix-signalet var der flere synlige detaljer i de mørke områder af scenen. Et lille plus til 4K streaming, og dybden i udendørsscener fra Washington satte yderligere plus ind på Netflix-kontoen.\nPå indendørs-scenerne fra “Det Hvide Hus” var detaljer i tøj, ansigter, dekorationer osv. også med en lille fordel til 4K-streaming.\nDeres delkonklusion lød at Netflix 4K giver en forbedring på billedsiden i forhold til Blu-ray, selvom der var mange scener undervejs hvor det var svært at se forskel. Men når der var forskelle i billederne, var det til Netflix fordel.\nDerimod er det noget andet med lyden. House of Cards sæson 2 kommer med DTS-HD MA lydspor på Blu-ray, mens der på streaming endnu kun er mulighed for Dolby Digital Plus 5.1.\nEn ting ved 4K som de ikke brød sig om, var at de i nogle scener kunne se skuespillernes makeup. Så tydelig var 4K-opløsningen, og der kunne de ikke blive enige om hvorvidt der var en god eller en dårlig ting.\nSå deres konklusion blev, at Netflix 4K er en billedmæssig forbedring i forhold til Blu-ray, om end forskellene ind imellem er små. Men på lydsiden der trækker Blu-ray fra.\nTesten viser at streaming nu er tæt på at kunne tage over fra Blu-ray, og at der mangler et 4K Blu-ray-format for at give de fysiske medier et større forspring igen.\nBemærk dog at sammenligningen her kun handler om forskellen imellem 4K-streaming og Blu-ray oplevet igennem 4K UHD TV, og ikke forskellen på et HD TV og 4K TV.\nPå prissiden vil der kunne abonneres på Netflix i 15 måneder, for prisen på House of Cards sæson 2 og Breaking Bad (alle sæsoner) på Blu-ray.\nForrige artikelTjek denne vilde Star Wars-hjemmebiograf\nNæste artikelB&O klar med stereosæt i Play-serien


Bertel Jensen - www.egeris-borgerforening.dk\nUdbet. af tilskud\nInfo Aug. 2006\nIndlæg af Bertel Jensen omkring indvielse af Tinsted\nDanmarks nyeste tingsted blev indviet i Egeris\nMan flagede i Egeris i lørdags, der var sommerfest, det scenarie delte de med næsten hvert tredje by i lørdags, men i Egeris foregik det med borgmesterkæde, taler og snoreklip.\nMan indviede Danmarks nyeste og nok største ”byting”, en rigtig gammeldags byting med 32 store tilhuggede kampesten og en bålplads i midten.\nEfter en kop kaffe i ”den blå garage”, gik man i samlet trop til det nye tingsted lige nordvest for broen over Egeris Mølleå.\nHer bød formanden for borgerforeningen Bente Dahl velkommen med ordene: - Tingstedet er ud over at være et Byting for lokal medbestemmelse, et social samlingssted også et byforskønnelsesprojekt og vi takker for tilskud fra Videbæk kommunes ” miljø pulje” i 2004. Beløbet stod ikke helt mål med ønskerne, det har medført at vi har måttet trække urimeligt voldsomt på frivillig arbejdskraft og sponsorering. Derefter takkede formanden de enkelt involverede personer og firmaer der medvirket til projektet.\nBente takkede også kollegaerne i Byudvalget og Borgerforeningen for et fantastisk engagement og samarbejde. Og fortsatte med at erkende at der ingen aftale var lavet om hvem der skal slå græsset på tingstedet, men erklærede at stedet ikke ville få lov til at forfalde, om hun så selv skulle klippe græsset med en neglesaks – hermed nedfældet-.\nFormanden sluttede med at lykønske egerisborgerne med stedet og gav ordet videre til borgmester Torben Nørregaard.\nBorgmesteren fremhævede og roste initiativet for det helt specielle demokrati, der ligger i ideen med ordene: - Her er det ikke et lokalråd sammensat af repræsentanter fra forskellige foreninger, der bestemmer, her er demokratiet ført helt frem til den enkelte borger, der uden at være medlem i en forening kan få medbestemmelse og komme til orde. Borgmesteren kom også ind på den betydning lignende initiativer kan få for mange mindre samfund efter indgangen til de nye storkommunetider.\nHan måtte også indrømme, at han allerede uden tilladelse havde givet ideen videre til ”Landdistrikternes tænketank”, der arbejder med ideer til landsbyernes fremtid.\nDen næste i talerækken var byplanlægger Villy Svinth, der har været den kommunale arkitekt bag initiativet i Egeris. Han udtrykte sin begejstring både for ideen der var opstået for et par år siden, og for det der var nået. Da han havde fået snakket sig varm nærmest væltede nye ideer frem, så nogen Egerisborgere nok blev noget forpustet ved tanken. Han sluttede med replikken, - Hold dampen oppe og begejstringen ved lige. –\nTil slut var det stenenes tur til at blive omtalt, og det kunne næsten ikke være andre end lokalhistoriker Eli Jakobsen, der tog sig af det. Han fortalte, at de store siddesten først var blevet brugt til at bygge den gl. Herborg kirke, men som der står på mindestenen i Herborg, blev kirken lagt øde af ”den sorte død” omkring 1350. Efter at stenene havde ligget som et ruinhob i nogle århundrede, blev de transporteret til Videbæk i midten af attenhundredtallet, da man anlagde vejen fra Århus til Ringkøbing, her blev de til en bro.\nFor 30 – 40 år siden da broen blev udskiftet med beton, blev stenene kørt til Museet i Vorgod og endte nu i ære og værdighed i Egeris.\nFormanden sluttede mødet ved tingstedt med et ønske om, at det dejlige sted ved åen ville blive brugt flittigt i løbet af sommeren. Så brød regnen løs, som om den lige var holdt tilbage til indvielsen var slut. Fadøllet som var bragt til pladsen måtte returneres til den blå garage for ikke at blive tynde. Her blev der fortsat med snak og hygge en times tid.\nBente Dahl benyttede sig også lejligheden til at gå en tur med borgmesteren og vise ham det smukke område bag Egeris Mølle langs åen. Området ønsker man med ansøgningen til Kommunen om byfornyelse at få frem i ”lyset”, så både dem der bor i byen, og forbikørende kan glædes over udsigten til begge sider når broen passeres. (behandles i ØK på tirsdag)